title: Sverre Andreas Jakobsson

text: Sverre Andreas Jakobsson (s. 8. helmikuuta 1977 Oslo, Norja) on islantilainen käsipalloilija ja olympiamitalisti. Vuodesta 2006 lähtien hän on pelannut saksalaisessa VfL Gummersbachissa.


title: Sverre Andreas Jakobsson

text: Hän kuului Islannin maajoukkueeseen sen voittaessa historiallisen hopeamitalin Pekingin kesäolympialaisissa 2008.


title: Guðjón Valur Sigurðsson

text: Guðjón Valur Sigurðsson (s. 8. elokuuta 1979 Reykjavik) on islantilainen käsipalloilija ja olympiamitalisti. Hän on pelannut islantilaisissa, saksalaisissa ja tanskalaisissa seurajoukkueissa.


title: Guðjón Valur Sigurðsson

text: Hän kuului Islannin maajoukkueeseen sen voittaessa historiallisen hopeamitalin Pekingin kesäolympialaisissa 2008. Ateenassa 2004 Islanti oli yhdeksäs. Lisäksi hän saavutti Islannin joukkueessa EM-pronssia vuonna 2010. Vuoden 2012 EM-kilpailuissa hänet valittiin turnauksen parhaaksi vasemmaksi laitapelaajaksi.


title: Jukurit kaudella 2000–2001

text: Mikkelin Jukurit nuosi Mestikseen edelliskauden päätteeksi Suomi-sarjasta. Joukkue voitti Mestiksen mestaruuden heti ensimmäisellä kaudellaan sarjassa. Runkosarjassa Jukurit sijoittui TuTon jälkeen toiseksi.


title: Jukurit kaudella 2000–2001

text: Jukurit nousi edelliskauden päätteeksi Suomi-sarjasta Mestikseen. Ennen Jukureiden ensimmäisen Mestis-kauden alkua Jääkiekkolehti povasi kärkikolmikoksi TuToa, Jukureita ja Sportia.


title: Jukurit kaudella 2000–2001

text: Tästä huolimatta Jukurit lähti kauteen varsin maltillisin tavoittein. Jukureiden päävalmentajana jatkanut Risto Dufva kertoi ennen sarjan alkua tavoitteeksi pääsyn pudotuspeleihin. Myöskään muu johtoryhmä ei puhunut muista tavoitteista, kuin pääsystä kahdeksan parhaan joukkoon. Pelaajat sen sijaan sopivat keskenään tavoitteeksi 50 pistettä 44 ottelussa, joka ylittyi lopulta reilusti.


title: Jukurit kaudella 2000–2001

text: Jukurit kokosi ensimmäisen Mestis-kauden joukkueensa runkonaan joukkue, jolla Jukurit nuosi Suomi-sarjasta Mestikseen edelliskauden päätteeksi. Myös kahden vuoden takaisesta II-divisioonan joukkueesta olivat yhä mukana Lasse Kanerva, Antti Karhula, Mikko Hakkarainen, Niko Kantelinen, Jyrki Pitkänen, Petteri Muotka, Jani Ollanketo ja Harri Pöyry.


title: Jukurit kaudella 2000–2001

text: Jukurit siis lähti kauteen melko kokemattomalla ryhmällä, josta puolet ovat ensikertalaisia kansallisella tasolla. Nimekkäimmät vahvistukset puolustukseen olivat mikkeliläislähtöinen maalivahti Tero Leinonen, sekä puolustat Pasi Järvinen, Tommi Kovanen, Jukka-Pekka Laamanen ja kesken kauden joukkueeseen liittynyt Jani-Matti Loikala.


title: Jukurit kaudella 2000–2001

text: Tärkeimmät vahvistuksen hyökkäykseen olivat puolestaan Jukureissa jatkaneen Antti Laakson pitkäaikainen ketjukaveri Petri Lehtonen sekä Jani Väänänen, Tuomo Jormakka, Aku Joki-Erkkilä ja viime keväänä SaPKon paidassa hyökännyt Jarno Tiilikainen. Dufvan lisäksi valmennusryhmässä jatkoivat Pekka Lipiäinen ja Jussi Kari.


title: Jukurit kaudella 2000–2001

text: Harjoituskausi sujui Jukureiden osalta hyvin. Joukkue kukisti muun muassa JYP:in SM-liigajoukkueen Kalevankankaalla maalein 3–1. Jukureiden kiinnostavampia harjoitusotteluita kävi seuraamassa peräti 2 000 katsojaa. Harjoitusotteluissa Jukureiden peliä johti Lipiäinen, koska Dufva oli nuorten maajoukkueen valmentajana Yhdysvalloissa.


title: Jukurit kaudella 2000–2001

text: Mestiksen runkosarja käynnistyi Jukureiden osalta 20. syyskuuta kotiottelulla Uudenkaupungin Jääkotkia vastaan. Jukurit takoi taululle lukemat 8–2 ja sankarina hääri Lasse Kanerva, joka iski neljä maalia. Historiallisen ensimmäisen maalin laukoi Tommi Kovanen Mikko Hakkaraisen esityöstä.


title: Jukurit kaudella 2000–2001

text: Jukurit osoittautui kauden mittaan nimenomaan hyväksi kotijoukkueeksi. Tutkapari Kanerva–Karhula olivat joukkueen parhaat maalintekijät alkukaudesta. Ennen joulutaukoa ketjuja muutettiin siten, että Väänänen sai rinnalleen Lehtosen ja Joki-Erkkilän. Väänäsestä tuli lopulta Jukureiden koko runkosarjan paras pistemies.


title: Jukurit kaudella 2000–2001

text: Vuoden vaihteen jälkeen Lehtonen ja Laakso pääsivät samassa ketjussa vauhtiin, myös Hakkarainen ja Kantelinen pelasivat hyvin yhdessä. Muiden puolustajien roolit kasvoivat loppukaudesta, sillä Jukka-Pekka Laamanen siirtyi ennen siirtorajan umpeutumista Ilvekseen.


title: Jukurit kaudella 2000–2001

text: Pelaajien itselleen asettama 50 pisteen raja täyttyi jo helmikuun puolivälissä, kun Jukurit voitti Sportin Kalevankankaalla maalein 4–1. Edellisessä kotiottelussa Jukurit oli voittanut Kiekko-Vantaan. Tammikuun lopulle mahtui kuitenkin kaksi kotitappiota, jotka olivat ainoat koko runkosarjan aikana.


title: Jukurit kaudella 2000–2001

text: Loistavasti sujuneiden kotipelien seurauksena jotkin olisivat uskaltaneet odottaa hiukan suurempia yleisömääriä, ne eivät ylittäneet runkosarjassa kertaakaan 2 000 katsojan rajaa. Yleisökeskiarvo (1 400) oli kuitenkin selvästi enemmän, kuin mitä seura oli budjetoinut.


title: Jukurit kaudella 2000–2001

text: Voitetun Sport-ottelun jälkeen Jukurit jatkoi taistelua Mestiksen kakkossijasta, tässä vaiheessa kolmen kärki oli TuTo, Hermes ja Jukurit. Mikkeliläiset voittivat seuraavista kuudesta ottelustaan viisi ja siirtyivät hetkellisesti sarjakärkeen. Jukurit koki murskatappion Diskokselle Jyväskylässä, mutta voitti vielä runkosarjan viimeisen ottelunsa Kalevankankaalla.


title: Jukurit kaudella 2000–2001

text: Jukurit sijoittautui lopulta runkosarjassa toiseksi, yhden pisteen päähän TuTosta jääneenä. Joukkueen paras pistemies oli Jani Väänänen (20+30=50).


title: Jukurit kaudella 2000–2001

text: Pudotuspeleissä Jukureiden kotiotteluiden yleisökeskiarvo nousi 3 000 katsojaan. Jukurit sai puolivälierissä vastaansa Diskoksen. Faneista tämä tuntui huonoimmalta mahdolliselta vastustajalta, sillä juuri keskisuomalaiset olivat katkaisseet Jukureiden kotiotteluiden voittoputken tammikuussa. Sen sijaan päävalmentaja Dufva kertoi myöhemmin, että hänen mielestään suurinumeroinen sarjatappio oli vähentänyt joukkueen paineita pudotuspeleissä.


title: Jukurit kaudella 2000–2001

text: Jukurit voitti Diskoksen suoraan kolmessa ottelussa. Tasainen kolmas ottelu venyi Kalevankankaalla aina 106 peliminuuttiin, kunnes kaksituhatpäinen mikkeliläisyleisö pääsi juhlimaan Jarno Tiilikaisen maalia. Juhlittavaa riitti, sillä voitto varmisti Jukureille seuran kaikkien aikojen parhaan saavutuksen. Tähän asti paras sijoitus oli ollut keväältä 1978, jolloin joukkue sijoittui silloisessa I-divisioonassa viidenneksi.


title: Jukurit kaudella 2000–2001

text: Välierät aloitettiin viikko Diskos-sarjan jälkeen, keskiviikkona 21.3.2001. Jukurit sai vastaansa runkosarjassa kolmanneksi sijoittautuneen Hermeksen. Jukurit oli ensimmäisessä kohtaamisessa jopa yllättävän ylivoimainen, se voitti ottelun kotonaan peräti 5–2. Hermes puolestaan oli niukasti parempi Kokkolassa voitettuaan 3–2. Kaksi seuraavaa kohtaamista meni Jukureiden nimiin ja joukkue jatkoi kohti Mestiksen finaaleja TuToa vastaan.


title: Jukurit kaudella 2000–2001

text: TuTo oli voittanut Sportin välierissä suoraan kolmessa ottelussa ja Jukurit lähtikin finaaleihin altavastaajana. Ensimmäinen ottelu pelattiin Turun Kupittaalla. Kupittaan kaksituhatta katsojaa hiljenivät, kun Antti Laakso pamautti Jukurit johtoon alle puolen minuutin. Varsinainen peliaika päättyi tasan 2–2. Peli ratkesi yllättäen jatkoajalla, kun Jukureiden Jani-Matti Loikala iski lyöntilaukauksen suoraan Järvisen syötöstä maaliin.


title: Jukurit kaudella 2000–2001

text: TuTo voitti seuraavan ottelun Kalevankankaalla. Tommi Hannus teki Jarkko Immosen syötöstä turkulaisten voittomaalin, kun jatkoaikaa oltiin pelattu 13 minuuttia. TuTo voitti myös seuraavan ottelun kotonaan, joten sarja oli ensimmäistä kertaa katkolla Mikkelissä.


title: Jukurit kaudella 2000–2001

text: Jukurit voitti neljännen kohtaamisen Mikko Hakkaraisen maalilla lukemin 4–1, ja ratkaisu siirtyi 3 800 mikkeliläiskatsojan riemuksi Kupittaalle. Hakkaraisen lisäksi myös Niko Kantelinen esiintyi ottelussa edukseen, sillä hän tekaisi kaksi maalia turkulaisten verkkoon.


title: Jukurit kaudella 2000–2001

text: Ratkaisevaa finaalia Turkuun lähdettiin seuraamaan Mikkelistä seitsemällä bussilla ja sadoilla henkilöautoilla. Yleisimmän arvion mukaan ottelun 3 000 katsojasta peräti 800 oli mikkeliläisiä. Ottelusta tuli kahden väsyneen joukkueen kohtaaminen. Kolmanteen erään mentäessä tilanne oli 2–2, Petri Lehtonen oli vastannut molemmista jukurimaaleista. Antti Laakso laittoi Jukurit ensimmäistä kertaa ottelussa johtoon kolmannessa erässä. Riemua ei kuitenkaan kestänyt kauan, sillä TuTon Timo Hurskainen tasoitti ottelun.


title: Jukurit kaudella 2000–2001

text: Kun viidettä ja ratkaisevaa finaaliottelua oli jäljellä vajaa kymmenen minuuttia, Tero Tourunen syötti nopeasti poikittain Jukureiden omalle kasvatille Mikko Nevanojalle, joka iski Jukurit avopaikasta johtoon. Nevanoja oli tehnyt runkosarjassa ainoastaan yhden maalin. Jukurit siis voitti lopulta ottelun 4–3 ja juhlat olivat valmiit alkamaan.


title: Jukurit kaudella 2000–2001

text: Joukkuetta juhlittiin muun muassa täydellä Mikkelin torilla. Petri Lehtonen muistelee Jukureiden nettisivujen historia-osiossa, kuinka pelaajat seurasivat Hotelli Nuijamiehen yläkerrasta kuinka porukkaa valui torille.


title: Jukurit kaudella 2000–2001

text: Lehtonen voitti pudotuspelien pistepörssin saldolla 6+11=17.


title: Jukurit kaudella 2000–2001

text: Sisäinen pistepörssi.


title: Evil Invaders

text: Evil Invaders on speed/thrash metal -yhtye Razorin toinen studioalbumi vuodelta 1985.


Evil Invaders


title: Dmitri Šostakovitšin muistelmat

text: Dmitri Šostakovitšin muistelmat () on muistelmateos, jonka amerikanvenäläinen musiikkitieteilijä Solomon Volkov julkaisi Yhdysvalloissa lokakuussa 1979. Hän oli koonnut ja toimittanut teoksen, ja hänen mukaansa teos sisältää ainoastaan säveltäjä Dmitri Šostakovitšin puhetta, jonka hän kirjoitti puhtaaksi ja järjesti kokonaisuudeksi. Volkov kertoi, että hän tapasi Šostakovitšia useita kertoja Neuvostoliitossa vuosina 1971–1974. Šostakovitš luki puhtaaksikirjoitetun tekstin ja kirjoitti jokaisen luvun alkuun: ”Lukenut. D. Šostakovitš.” Käsikirjoitus salakuljetettiin Yhdysvaltoihin ja säveltäjän toivomuksen mukaisesti teos julkaistiin lännessä vasta hänen kuoltuaan.


title: Dmitri Šostakovitšin muistelmat

text: "Dmitri Šostakovitšin muistelmat" on ilmestymisestään lähtien ollut kiistanalainen teos, koska se esittää säveltäjästä toisenlaisen kuvan kuin oli osattu odottaa: Šostakovitš arvostelee Neuvostoliittoa ja erityisesti Josif Stalinin hallintoa, jonka aikana hän joutui vaikeuksiin ja hänen ystäviään surmattiin. Elinaikanaan Šostakovitšia pidettiin kommunistisen järjestelmän kannattajana, mutta muistelmateoksen mukaan hänen musiikkinsa sisältää verhottua neuvostojärjestelmän arvostelua.


title: Dmitri Šostakovitšin muistelmat

text: Teos ilmestyi ensin englannin kielellä (kääntäjä Antonina W. Bouis), sitten saksaksi (kääntäjä Heddy Pross-Weerth) ja suomeksi (kääntäjä Seppo Heikinheimo). Vain näille kielille kirja on käännetty suoraan alkukielestä venäjästä. Muille kielille kirja on käännetty englannista tai saksasta. Kirjasta on julkaistu Suomessa kolme painosta (1980, 1989 ja 1996). Toisessa ja kolmannessa painoksessa on liitteenä Seppo Heikinheimon kirjoitus ”Kymmenen vuotta aitouskiistaa” vuodelta 1989.


title: Dmitri Šostakovitšin muistelmat

text: Teoksen aitoudesta on kiistelty. Volkov kertoo myyneensä alkuperäisen käsikirjoituksen keräilijälle, joka haluaa pysyä tuntemattomana. Laurel Fayn mukaan jokaisen luvun alussa on noin sivun verran aineistoa, joka on ”kierrätetty” Šostakovitšin aikaisemmista kirjoituksista, ja hänen mukaansa tämä osoittaa koko teoksen väärennökseksi – tämä siksi, että Šostakovitšin nimikirjoitus löytyy vain noilta aiemmin julkaistua materiaalia sisältäviltä sivuilta. Musiikkitieteilijä Genrih (Henry) Orlov kuitenkin mainitsee, että säveltäjän nimikirjoitus löytyy myös käsikirjoituksen ensimmäisen luvun alusta, joka sisältää aikaisemmin julkaisematonta ja jyrkkäsävyistä puhetta:


title: Dmitri Šostakovitšin muistelmat

text: Nämä eivät ole muistelmat itsestäni, vaan muista ihmisistä. Muut tulevat kirjoittamaan meistä. Ja heiltä tulee tietenkin valheita kuin saavista kaataen. Mutta se on heidän asiansa.


title: Dmitri Šostakovitšin muistelmat

text: Säveltäjän leski Irina Šostakovitš tuomitsee Volkovin teoksen nykyisin väärennökseksi, ja lukujen alussa olevat allekirjoitukset on kerätty hänen mukaansa ”milloin mistäkin”. Volkov olisi tavannut hänen mukaansa Šostakovitšin ennen tämän kuolemaa kolme kertaa enintään parin tunnin ajan kerrallaan. Višnevskaja oli aikaisemmin pitänyt muistelmia aitona. Samoin kirjan tuomitsee Šostakovitšin kanssa yhteistyötä tehnyt sopraano Galina Višnevskaja, joka sanoo Volkovin keränneen huhuja. Teoksen minä-muoto ei hänen mukaansa voi olla mahdollinen, koska niin laajaa minä-muotoista kerrontaa Volkovilla ei voinut olla.


title: Dmitri Šostakovitšin muistelmat

text: Sitä vastoin säveltäjän lapset Maksim ja Galina Šostakovitš pitävät teosta aitona, samoin useat Šostakovitšin ystävät (muun muassa Vladimir Ashkenazy Rudolf Baršai, Kirill Kondrašin, Juri Ljubimov). Mstislav Rostropovitš piti teosta aitona vuonna 1979, mutta myöhemmin hän muutti kantaansa, mahdollisesti siksi että Volkov ei suostunut hänen puolisonsa Galina Višnevskajan muistelmien haamukirjoittajaksi. Maksim Šostakovitš puolestaan väitti teosta väärennökseksi ennen muuttamistaan pois Neuvostoliitosta. Vuonna 1988 hän kuitenkin totesi kirjasta: ”Se on totta. Se on tarkka. Se on korrekti.”


title: Dmitri Šostakovitšin muistelmat

text: Musiikkitieteilijä Ian MacDonaldin vuonna 1990 ilmestyneessä teoksessa "The New Shostakovich" käsitellään muistelmien aitoutta ristiriitaisten todistusaineistojen valossa. Vaikka Volkov ei ole esittänyt teoksen alkuperäistä venäjänkielistä käsikirjoitusta ja teoksessa on materiaalia säveltäjän aikaisemmista julkaistuista haastatteluista, MacDonald päätyy pitämään muistelmia pääosin tosina.


title: Dmitri Šostakovitšin muistelmat

text: Teoksen alkuperäinen käsikirjoitus ei ole tutkijoiden käytössä, vaan Volkov sanoo myyneensä sen ”keräilijälle”. Heikinheimon käyttämä venäjänkielinen käsikirjoitusversio sen sijaan on levinnyt useille venäläisille musiikkialan vaikuttajille, joilta Heikinheimo kyseli mielipidettä aitoudesta; se ei ole alkuperäinen versio vaan oletettavasti Heikinheimon editoima. Volkov kiistää sen alkuperäisyyden. Teoksen asiasisällön paikkansapitävyyttä ei enää juuri moitita, vaan kiistanalaisia ovat Volkovin työmenetelmät, käsikirjoituksen auktorointi ja teoksen antama kuva Šostakovitšin mielipiteistä ja persoonallisuudesta.


title: Dmitri Šostakovitšin muistelmat

text: Volkovin väitteitä tukeva Allan B. Hon ja Dmitri Feofanovin teos "The Shostakovich Wars" julkaistiin verkossa vuonna 2011.


title: Peilimestari

text: Peilimestari () on nimi kahdelle eri DC Comicsin kustantamalle sarjakuvahahmolle ja rikolliselle, jonka loivat alun perin John Broome ja Carmine Infantino. Se teki ensi esiintymisensä "Flash" sarjakuvan numerossa 105 vuonna 1959. Hahmo käyttää aseinaan peilejä, joiden avulla hän pystyy muun muassa vangitsemaan arkkivihollisensa Salaman. Alkuperäinen Peilimestari Sam Scudder kykeni muun muassa luomaan peilien avulla hologrammeja ja liikkumaan peilien kautta eri ulottuvuuksiin. 1980-luvulla esitelty skotlantilainen Evan McCulloch jatkoi hahmon nimen kantamista, mutta toimi palkkasoturina. Myös hän käytti peilejä rikoksien tekemiseen.


title: Peilimestari

text: Peilimestari oli listattu sijalle 79 vuonna 2009 IGN-sivuston laatimassa kautta aikain sata suurinta sarjakuvarikollista.


title: Peilimestari

text: Samuel ”Sam” Scudder työskenteli peilitehtaassa, jossa hän sekoitti vahingossa väärää kemikaalia peiliin. Scudderin esimies käski heittämään sekoituksen pois, mutta Scudder huomasi peilin kehittäneen uudenlaisen mekanismin luoda efektejä. Hän ryhtyi tutkimaan luomustaan ja yritti opetella tekemään sen uudelleen, mutta tällä kertaa luomaan useampia versioita. Lopulta Scudder suunnitteli itselleen asun ja nimesi itsensä Peilimestariksi. Hän käytti kehittämiään peilejä luomaan kopioita muista ihmisistä, jotka tekivät rikokset hänen puolestaan. Näin hän sai pian kintereilleen Salaman.


title: Peilimestari

text: Jouduttuaan vankilaan Salaman vuoksi, Scudder huomasi peilimaailman olemassaolon. Sinne pääsy vaati kuitenkin heijastuksen usean peilin kautta, jotka oli lisäksi aseteltu tietynlaisiin kulmiin. Scudder onnistui ensimmäisellä kerralla pakenemaan vankilasta matkustamalla peilimaailmaan, jossa hän tapasi telepaattiset Orinocasit. Heitä kiehtoi Scudderin kyky luoda peilejä, mutta he eivät kuitenkaan suostuneet päästämään häntä pois peilimaailmasta. Tämän johdosta Scudder houkutteli Salaman kyseiseen ulottuvuuteen toivoen pääsevänsä takaisin kotiin. Suunnitelma myös onnistui, mutta Scudder joutui takaisin vankilaan. Myöhemmin Peilimestarista tuli Salaman yksi pahimmista vihollisista, varsinkin kun hän oli tehnyt usein yhteistyötä Kapteeni Pakkasen kanssa.


title: Peilimestari

text: Salaman nimikkotelevisiosarjassa vuonna 1991 Sam Scudder -niminen rikollinen on lempinimeltään Peilimestari, joka käyttää pienistä peilimäisistä levykkeistä suunnattuja hologrammeja rikoksien tekemiseen. Hahmoa esittää David Cassidy.


title: Peilimestari

text: Peilimestari esiintyi vuonna 1984 "" -sarjassa. Poikkeuksellisesti ensimmäisessä jaksossaan peilimestarin tuttu vihollinen Salamaa ei esiintynyt. Hahmon äänenä oli Casey Kasem, joka toimi samassa sarjassa myös Robinin äänenä.


title: Peilimestari

text: Hahmo teki mykän cameoroolin "Justice Leaguen" jaksossa ”Eclipsed” vuonna 2003. Jaksossa hahmo on kuitenkin näyttelijä, joka esittää Peilimestaria Salaman energiapatukkamainoksessa.


title: Peilimestari

text: "Justice League Unlimitedissa" Peilimestari esiintyy jaksossa ”Flash and Substance”, jossa se Salaman tuhoamisaikeiden epäonnistumisten jälkeen päättää liittoutua Kapteeni Bumerangin, Kapteeni Pakkasen ja Tricksterin kanssa päästäkseen eroon Salamasta. He hyökkäävät lopulta Salaman juuri avattuun museoon uutistoimittaja Linda Parkin meikkipeilin kautta. Hahmon äänenä toimii Alexis Denisof.


title: Peilimestari

text: Hahmolla oli kahden jakson pituinen vieraileva rooli "Batman"-sarjan viidennellä tuotantokaudella, jossa hahmo on mallinnettu myös hahmolle äänensä antaneen John Larroquetten mukaan. Edellisten Peilimestareiden mukaan hahmo perustuu alkuperäiseen Sam Scudderiin. Peilimestari yrittää varastaa luomiensa Salaman, Batmanin ja Robinin peiliversioilla puuttuvia osia rakentamaansa peiliportaalisädelaitteeseen, jonka avulla hän kykenisi vangitsemaan Gothamin asukkaat lähistöllä oleviin peileihin, ikkunoihin ja hopeaesineisiin.


title: Peilimestari

text: Peilimestarilla on cameorooli "Batman – pelottomat" -sarjan jaksossa "Requiem for a Scarlet Speedster", jossa hän oli saanut sidottua Salaman ja Batmanin samaan pylvääseen. Peilimestari yrittää tappaa heidät lasersäteillä, mutta kaksikko karkaa Batmanin leikattua köydet poikki, ja Salama ottaa huoneen peileistä tehdystä seinästä irti yhden peilin jolla ohjaa lasersäteen Peilimestarin koppiin, joka räjähtää.


title: Wacon piiritys

text: Wacon piiritys oli FBI:n vuonna 1993 Wacossa Texasin osavaltiossa suorittama Daavidin oksa -lahkon tilojen piiritys, joka päättyi 51 päivän jälkeen tuhoisaan, 76 ihmisen hengen vaatineeseen tulipaloon.


title: Wacon piiritys

text: Piiritys alkoi Bureau of Alcohol, Tobacco, Firearms and Explosives (, lyh. ATF) -viraston virkailijoiden yritettyä kotietsintää Daavidin oksa -järjestön tiloihin 28. helmikuuta 1993. Etsintä johti tulitaisteluun, jossa kuoli neljä ATF-virkailijaa ja kuusi Daavidin oksa -kirkon jäsentä. Tapauksen jälkeen FBI ryhtyi 51 päivää kestäneeseen piiritykseen, joka päättyi 19. huhtikuuta 1993, kun Daavidin oksa -kirkon tiloissa syttyi tulipalo, jossa kuoli 76 henkilöä, mukaan lukien 20 lasta ja kaksi raskaana ollutta naista. Myös Daavidin oksan johtaja David Koresh kuoli tulipalossa. Kirkon tiloihin varastoidut ammukset ja räjähteet pahensivat tulipaloa.


title: Wacon piiritys

text: Viranomaisten mukaan lahkon jäsenet sytyttivät tilan tuleen. Poliisin salakuuntelunauhojen mukaan lahkolaiset itse valelivat talon polttoaineella. Tulipalon syttymisestä on myös syytetty FBI:n käyttämiä kyynelkaasukranaatteja. FBI myönsi kranaattien käytön 1999, vaikka FBI:n puhemies oli kiistänyt niiden käytön kaikissa aikaisemmissa haastatteluissa.


title: Wacon piiritys

text: Daavidin oksa oli seitsemännen päivän adventisteista erkaantunut uskonnollinen ryhmä. Se alkoi toimia vuonna 1929 ja siirtyi Texasin Wacon lähelle 1935. Vuonna 1959 ryhmän silloinen uskonnollinen johtaja Florence Houteff ennusti, että Jeesuksen toinen tuleminen koittaisi pian, ja Daavidin oksan jäsenet kerääntyivät Mount Carmelin tilalle. Houtleff kutsui itseään 4. enkeliksi. Houteffin ennustus ei toteutunut. Vuosina 1955-1978 ryhmää johti Ben Roden Roden, joka julistautui 5. enkeliksi. Tämä muutti sen nimen Daavidin oksaksi vuonna 1965.


title: Wacon piiritys

text: Vernon Howell liittyi ryhmään vuonna 1981. Hän sai nopeasti vaikutusvaltaa, koska osasi soittaa kitaraa ja laulaa hengellisiä lauluja. Rodenin vaimon mielestä hänestä tulisi liikkeen seuraava profeetta. Howell otti lahkossa ohjat käsiinsä vuonna 1990, ja alkoi kutsua itseään David Koreshiksi. Vuonna 1992 Bureau of Alcohol, Tobacco, Firearms and Explosives -virasto (ATF) sai paikalliselta seriffiltä tiedon, että eräs autoilija oli löytänyt tienvierestä Mount Carmeliin lähetetyn paketin, joka sisälsi patruunoita ja ruutia. Kuljetusfirman työntekijä, joka vei paketteja Koreshille, epäili niitä asekuljetuksiksi ja löysikin niistä käsikranaatteja. Lähellä asuva tilallinen kuuli lahkolaisten aseharjoituksen, jossa ammuttiin laittomasti sarjatulta. Myös tieto naisten ja lasten hyväksikäytöstä levisi vuonna 1992.


title: Wacon piiritys

text: ATF haastatteli Daavidin oksan jäseniä ja tarkisti tilalta löytyneiden aseiden lupapaperit ja jäi tämän jälkeen tarkkailemaan tilaa. ATF solutti järjestöön agenttinsa, joka raportoi, että tilalla on 150 asetta ja 8 000 ammusta. Aseilla oli asianmukaiset paperit, mutta ATF:n mukaan niitä oli muutettu laittomasti automaattiaseiksi. ATF hankki kotietsintä- ja pidätysluvat Koreshista ja muutamasta muusta järjestön jäsenestä. Koresh tiesi tässä vaiheessa, että poliisi oli kiinnostunut hänestä, ja poliisi tiesi Koreshin tietävän.


title: Wacon piiritys

text: ATF yritti suorittaa ratsian tilalla 28. helmikuuta 1993 76 agentin voimin. Koresh sai sattumalta tietää ratsiasta, kun uutisvinkin asiasta saanut reportteri kysyi tietä Mount Carmeliin eräältä postinkantajalta, joka sattui olemaan Koreshin velipuoli. Koresh määräsi ryhmän miespuoliset jäsenet puolustusasemiin ja naiset sekä lapset piiloon huoneisiinsa. Koresh itse yritti puhua ATF:n agenttien kanssa. Tapahtumasta on olemassa vain agenttien selostus, mutta joka tapauksessa syntyi laukausten vaihtoa ja Koresh vetäytyi takaisin taloon. Talon sisällä olleiden mukaan ATF olisi ensin ampunut oven läpi. Yksi mahdollinen selitys on, että erään agentin ase laukesi vahingossa, jolloin Koreshin kanssa keskustelleet virkailijat aloittivat tulituksen. Tulitus saatiin loppumaan, mutta kuusi Daavidin oksan jäsentä ja neljä ATF:n agenttia kuoli saamiinsa vammoihin.


title: Wacon piiritys

text: Tulitaistelun jälkeen FBI otti operaation komennon käsiinsä ja asetti Jeff Jamarin sen johtoon. Ennen piiritystä Koreshilla oli puhelinyhteys tilan ulkopuolelle ja hän antoi useita haastatteluja medialle. FBI katkaisi yhteydet, ja tilalla olevat Daavidin oksan jäsenet pystyivät olemaan yhteydessä vain FBI:n agentteihin. FBI salakuljetti styroksisissa maitolaatikoissa kuuntelulaitteita Mount Carmeliin. FBI onnistui neuvottelemaan Koreshin kanssa 19 Daavidin oksan lapsijäsenen ulostulosta. Tämän jälkeen Daavidin oksa julkaisi videon, jolla näytettiin, ettei tilalla ollut panttivankeja, vaan että kaikki olivat paikalla omasta tahdostaan. FBI vastasi tähän ajamalla panssariautoilla Daavidin oksan jäsenten autojen ja erään entisen jäsenen haudan päältä. Koska tilalla ollut vesisäiliö oli hajonnut ATF:n virkailijoiden tulituksessa, piti Daavidin oksan jäsenten selvitä sadevedellä, ja FBI:n katkaistua sähkön he saattoivat syödä vain heille toimitettuja Yhdysvaltain armeijan valmisruoka-annoksia.


title: Wacon piiritys

text: FBI pelkäsi, että Koresh suunnitteli joukkoitsemurhaa, kuten oli käynyt Jonestownissa 1970-luvulla. Koresh oli kuitenkin kiistänyt suunnittelevansa sellaista, ja tilalta poistuneet eivät olleet panneet merkille sellaisen valmisteluja. 51 piirityspäivän jälkeen FBI päätti aloittaa hyökkäyksen tilalle panssariautojen ja raskaiden käsiaseiden tukemana huhtikuun 19. päivänä. FBI räjäytti tilan seinään aukkoja, joista pumpattiin kyynelkaasua sisälle rakennukseen. Kuuden tunnin jälkeen yksikään Daavidin oksan jäsenistä ei ollut poistunut rakennuksesta. FBI teki seiniin isompia reikiä ajamalla niitä päin panssariautoilla, jolloin osa rakennuksesta romahti. Keskipäivän aikoihin talossa syttyi tulipaloja kolmessa eri kohtaa, ja yhdeksän Daavidin oksan jäsentä poistui talosta, mutta loput eivät suostuneet lähtemään ja jäivät lopulta loukkuun palon keskelle. Yhteensä 70 Daavidin oksan jäsentä kuoli FBI:n hyökkäyksessä.


title: Wacon piiritys

text: Erään talosta pelastuneen mukaan poliisi käytti tahallaan paloherkkää kyynelkaasua, joka sytytti talon tuleen. Poliisin kuuntelunauhojen mukaan lahkolaiset itse valelivat talon polttoaineella. FBI oli toimittanut maatilalle maitopurkkeja joihin oli piilotettu mikrofoneja, ja nauhalle tallennetut lahkolaisten kommentit paljastavat tapahtumien kulun. Selkeistä todisteista huolimatta salaliittoteoreetikot ovat pitäneet liittovaltiota syyllisenä. Kuuluisin heistä on Timothy McVeigh, joka surmasi 168 ihmistä pommi-iskulla Oklahoma Cityssä vuonna 1995. Hän ajoitti terroritekonsa Wacon piirityksen päättymisen toiseen vuosipäivään.


title: Petrus Laestadius

text: Petrus Laestadius (9. helmikuuta 1802 Arjeplog, Ruotsi – 6. elokuuta 1841 Vibyggerå, Ruotsi) oli ruotsalainen pappi ja lähetyssaarnaaja. Lähetyssaarnaajana Laestadius toimi Ruotsin Lapissa saamelaisten keskuudessa.


title: Petrus Laestadius

text: Petrus Laestadiuksen vanhemmat olivat Carl Laestadius (1746–1832) ja Anna Magdalena Johansdotter (1759–1824). Hän oli Lars Levi Laestadiuksen nuorempi veli. Hän valmistui ylioppilaaksi vuonna 1820 Uppsalassa ja sai pappisvihkimyksen 1825 Härnösandissa. Maisteriksi hän valmistui 1926. Laestadius toimi Lapissa lähetyssaarnaajana 1827–1832. Vibyggerån kirkkoherrana hän toimi vuodesta 1837. Hänen ehdotuksensa oli Ruotsin Lapin kirkollisten olojen järjestelyn pohjana. Petrus Laestadius kuoli vuonna 1841 ennen kuin lestadiolainen heräys alkoi.


title: Judon maailmanmestaruuskilpailut 2005

text: Judon maailmanmestaruuskilpailut 2005 järjestettiin Kairossa, Egyptissä 8.–11. syyskuuta 2005. Kilpailujen ohjelmassa oli seitsemän miesten ja naisten painoluokkaa sekä avoimet luokat. Kisojen menestynein maa oli 11 mitalia kerännyt Japani (3 kultaa, 5 hopeaa, 3 pronssia).


title: Uskonnonpedagoginen instituutti

text: Uskonnonpedagoginen instituutti on yhdessä Seurakuntaopiston lapsityön instituutin kanssa osa Järvenpäässä toimivan Seurakuntaopiston työelämän kehittämispalveluita. Uskonnonpedagogisen Instituutin tehtävänä tukea ja edistää koulujen uskonnonopetusta. Sen toimintaa ovat uskontoa opettavien luokan- ja aineenopettajien täydennyskoulutus sekä koulumaailmaan liittyvät asiantuntijapalvelut, materiaalituotanto, tilauskoulutukset ja hankkeet.


title: Uskonnonpedagoginen instituutti

text: Uskonnonpedagoginen instituutti perustettiin 1980-luvun puolivälissä tukemaan uskontoa opettavia luokan- ja aineenopettajia. Silloin havaittiin tarve kehittää uskonnonopetuksen valmiuksia ja sisältöjä tarjoamalla opettajille täydennyskoulutusta ja tuottamalla tarvittavaa materiaalia. Toiminnan esikuvana oli saksalainen malli, jossa uskonnonpedagogiset instituutit harjoittavat opettajien perus- ja täydennyskoulutusta. Uskonnonpedagoginen instituutti on ollut tuomassa maahan ja kehittämässä uusia uskonnonopetuksen menetelmiä, joita ovat esimerkiksi Godly Play, Raamatturäppi ja Lattiakuvat.


title: Uskonnonpedagoginen instituutti

text: Uskonnonpedagoginen instituutti tekee yhteistyötä yliopistojen teologisten ja kasvatustieteellisten tiedekuntien, Kirkkohallituksen sekä uskonnonpedagogiikan alalla toimivien asiantuntija- ja ammattijärjestöjen kanssa niin kotimaassa kuin kansainvälisestikin.


title: Sami Ahola

text: Sami Ahola (s. 5. marraskuuta 1968) on suomalainen pesäpalloilija, joka edusti pääsarjatasolla Pattijoen Urheilijoita, Kiteen Palloa ja Oulun Lippoa. Ahola on pelannut miesten Superpesiksen runkosarjassa 422 ottelua ja on kaikkien aikojen lyöjätilastossa kolmantena 958 lyödyllä juoksulla. Hän on voittanut lyöjäkuninkuuden neljästi (1996–1999) ja pelannut Itä–Länsi-ottelussa kuusi kertaa. Aholalla on kolme suomen mestaruutta (1999, 2000, 2008), neljä hopeaa (1997, 2001, 2002, 2006) ja yksi pronssi (1998).


title: Pasi Pirinen (pesäpalloilija)

text: Pasi Pirinen (s. 16. elokuuta 1969) on uransa lopettanut suomalainen pesäpalloilija. Ulkopelissä Pirisen pelipaikka oli kakkospolttaja.


title: Pasi Pirinen (pesäpalloilija)

text: Pirinen pelasi pääsarjatasolla 23 kautta edustaen koko uransa Kiteen Palloa (vuoteen 1989 Kiteen Urheilijat). Pirinen voitti kolme SM-kultaa, 3 SM-hopeaa ja yhden SM-pronssin. Itä–Länsi-ottelussa hän pelasi 13 kertaa.


title: Pasi Pirinen (pesäpalloilija)

text: Pirinen oli kaikkien aikojen kärkilyöntitilaston kärjessä 2004–2017. Hänet valittiin vuoden pelaajaksi kausilla 1999 ja 2000.


title: Sami Joukainen

text: Sami Joukainen (s. 23. toukokuuta 1973 Eskilstuna, Ruotsi) on uransa lopettanut suomalainen pesäpalloilija. Joukainen edusti viimeksi kaudella 2017 Superpesiksessä pelannutta Kankaanpään Mailaa. Hänen roolinsa oli lyöjäjokeri.


title: Sami Joukainen

text: Joukainen on Superpesiksen kaikkien aikojen eniten juoksuja lyönyt pelaaja ja johtaa myös kaikkien aikojen tehotilastoa. Itä-Länsi-ottelussa hän on pelannut 11 kertaa ja on voittanut kolme SM-hopeaa ja kaksi SM-hopeaa.


title: Sami Joukainen

text: Joukainen aloitti pääsarjauransa Riihimäen Pallonlyöjissä 1993–1994, ja on sen jälkeen edustanut Superpesiksessä Hyvinkään Tahkoa (1996–1997), Juvan Palloa (1998), Imatran Pallo-Veikkoja (2000), Puijon Pesistä (2002–2005), Kiteen Palloa (2006, 2016), Kouvolan Pallonlyöjiä (2007–2013) ja Joensuun Mailaa (2014–2015). Ykköspesiksessä hän on pelannut Haminan Palloilijoissa 1995, kuopiolaisseura Kelta-Mustissa 1999 sekä Puijon Pesiksessä 2001.


title: Sami Joukainen

text: Sami Joukainen oli jo kaudella 2009 Superpesiksen neljänneksi vanhin pelaaja. Hän on voittanut Superpesiksen lyöjäkuninkuuden neljästi kausilla 2003–2005 ja 2010. Hänen hallussaan oli kaudelta 2004 yhden kauden aikana lyötyjen juoksujen ennätys 6+97 juoksua. Ennätyksen rikkoi Jukka-Pekka Vainionpää kaudella 2014. Heinäkuussa 2013 Joukainen nousi Superpesiksen kaikkien aikojen lyöjäkuninkaaksi ohi Simo Eerikäisen ja kesäkuussa 2016 myös kaikkien aikojen tehotilaston kärkeen ohi Simo Eerikäisen.


title: Sami Joukainen

text: Joukainen sai kesäkuun alussa 2015 niskanikaman valtimotukoksen ja aivoinfarktin, joista kuitenkin toipui ja palasi pelaamaan kaudella 2016.


title: Sami Joukainen

text: Joukaisen kasvattajaseura on Hämeenlinnan Paukku.


title: Teemu Haataja

text: Teemu Haataja (s. 5. syyskuuta 1974) on uransa lopettanut suomalainen pesäpalloilija. Parhaina kausinaan hänet tunnettiin Superpesiksessä todellisena huippuetenijänä. Haataja oli myös yksi harvoista huippuetenijöistä, jotka eivät syöksyneet pesälle. Haataja voitti Superpesiksen etenijätilaston vuonna 2003 59 tuodulla juoksulla. Haataja voitti myös Superpesiksen kärkilyöntitilaston vuonna 2002.


title: Leopoldo Galtieri

text: Leopoldo Fortunato Galtieri Castelli (15. heinäkuuta 1926 – 12. tammikuuta 2003) oli argentiinalainen kenraali, maata hallinneen sotilasjuntan keskeinen jäsen ja maansa 45. presidentti. Hän aloitti Falklandin sodan.


title: Leopoldo Galtieri

text: Galtier syntyi Caseiras-nimisessä Buenos Airesin lähiössä. Galtierin vanhemmat olivat köyhiä italialaisia maahanmuuttajia. Hänen sotilasuransa alkoi 17-vuotiaana, jolloin hän värväytyi sotilaskouluun opiskelemaan pioneerijoukkojen upseeriksi. Hän opiskeli rakennustekniikkaa ja eteni samaan aikaan sekä akateemisella että siviiliuralla. Vuonna 1958 hänestä tuli sotakorkeakoulun professori. Hän nousi prikaatikenraaliksi 1972.


title: Leopoldo Galtieri

text: Galtieri nousi Argentiinan presidentiksi 22. joulukuuta 1981. Hän oli jo kolmas saman vuoden aikana presidentin virkaa toimittaneista sotilasjohtajista. Häntä edeltävä Roberto Eduardo Viola oli hallinnut maata vain muutamien kuukausien ajan. Toisin kuin kaksi edeltäjäänsä, Galtieri säilytti asemansa juntan jäsenenä ja maavoimien ylipäällikkönä myös presidenttikautensa aikana.


title: Leopoldo Galtieri

text: Galtierin hallinnon suosio oli heikko ja argentiinalaiset osoittivat mieltään sotilasjunttaa vastaan. Galtieri yritti vahvistaa asemaansa valtaamalla Falklandinsaaret huhtikuussa 1982. Sotilasjuntta piti Yhdistynyttä kuningaskuntaa liian heikkona käymään sotaa Argentiinaa vastaan. Margaret Thatcherin johtama hallitus päätti kuitenkin vallata saaret takaisin. Sota oli ohi kahdessa kuukaudessa. Galtieri ilmoitti erostaan televisiopuheessa 15. kesäkuuta ja kolme päivää myöhemmin hänen kautensa oli virallisesti ohi.


title: Leopoldo Galtieri

text: Galtieri vetäytyi maaseudulle vahvasti vartioituun asuntoonsa, jossa hän vietti seuraavat 18 kuukautta. Sillä välin demokratia palautui Argentiinaan. Sen jälkeen Galtieria syytettiin rikkomuksista ihmisoikeuksista vastaan. Hänet tuomittiin vankeuteen, mutta 1989 presidentti Carlos Menem armahti hänet. Viimeisenä elinvuonnaan Galtieria syytettiin uusista sotilasjuntan aikaisista 1970-luvun lopun rikoksista, mutta terveyssyistä hänen pidätyksensä vaihdettiin kotiarestiksi.


title: Jukurit kaudella 2001–2002

text: Mikkelin Jukurit lähti toiseen Mestis-kauteensa ennakkosuosikkina ja hallitsevana mestarina. Otteluohjelma oli tiiviimpi kuin muilla Mestis-joukkueilla, sillä kauteen mahtui myös kansainvälisiä otteluita Continental Cupissa. Jukurit sijoittui lopulta Continental Cupissa neljänneksi ja voitti jälleen Mestiksen mestaruuden. Jukurit vei myös Mestiksen runkosarjan nimiinsä.


title: Jukurit kaudella 2001–2002

text: Valmennuskolmikko Risto Dufva, Pekka Lipiäinen ja Jussi Kari jatkoivat menestyksekästä työtään. Mestaruuteen vuonna 2001 yltänyt joukkue sen sijaan vaihtui suurelta osin. Koko maalivahtiosasto uudistui täysin. Tero Leinosen siirryttyä JYPin paitaan maalivahdeiksi hankittiin Tommi Nikkilä ja Jussi Reiskanen.


title: Jukurit kaudella 2001–2002

text: Uusia kasvoja olivat muun muassa puolustajat Kim Vähänen, Ville Hyrkäs ja Jari Korhonen sekä hyökkääjät Mikko Liukkonen, Miikka Männikkö ja Jarno Honkonen. Lisäksi Pekka Saarenheimo, Jarmo Jokila ja Mikko Viitanen kävivät lainamiehenä hakemassa vauhtia uralleen Jukureista. Edelliskauden mestarijoukkueesta oli siirtynyt SM-liigaan nippu runkopelaajia, etenkin puolustuksesta.


title: Jukurit kaudella 2001–2002

text: Jukurit pelasi ennen sarjan alkua yksitoista harjoitusottelua. Ottelut pelattiin varsin nimekkäitä joukkueita vastaan, muun muassa tuleva Euroopan mestari ja KHL-joukkue Metallurg Magnitogorsk kävi hakemassa Kalevankankaalta 3-8 –vierasvoiton.


title: Jukurit kaudella 2001–2002

text: Jukureiden harjoituskausi alkoi kahden ottelun Tšekin kiertueella, jossa joukkue kohtasi HC Kladnon ja SK Kadaňin. Jukurit voitti Kladnon 3-5. SK Kadaňia vastaan pelattiin poikkeuksellisesti neljä erää ja ottelu päättyi tasan 4-4. Kotijoukkueella oli ottelussa kuusi kentällistä pelaajia, joita se halusi kokeilla. Jukurit puolestaan pelasi viidellä hyökkäysketjulla ja neljällä pakkiparilla. Tšekissä otteluita markkinoitiin ovelasti vaihtamalla Jukurit Mikkeli ottelumainokseen Jokerit Helsingiksi.


title: Jukurit kaudella 2001–2002

text: Harjoitusotteluita pelattiin myös Suomessa ennen runkosarjan alkua. Jukurit onnistui voittamaan Grasshoppin, KalPan, KooKoon ja Diskoksen. Myös JYPn kanssa käytiin tiukka vääntö, joka päättyi jyväskyläläisten hyväksi 3-4. Harjoitusotteluissa Jukureiden parhaisiin pistemiehiin lukeutuivat Mikko Liukkonen, Mikko Hakkarainen ja Jari Korhonen.


title: Jukurit kaudella 2001–2002

text: Mestiksen runkosarja alkoi Jukureiden osalta 19.9.2001 tasapelillä Vaasassa Sportia vastaan. Tämän jälkeen joukkue voitti TuTon kauden ensimmäisessä kotiottelussa, Kalevankankaalle oli löytänyt yleisöä noin 1 300 katsojaa.


title: Jukurit kaudella 2001–2002

text: Lokakuussa Mikkelissä järjestetty Continental Cupin toinen kierros oli kova rasitus Jukureille ja vauhti Mestiksessä alkoi hyytyä. Joukkue kärsi myös loukkaantumisista ja suurin osa Mestis-otteluista venyi jatkoajalle. Jukurit voitti Hermeksen ja Forssan palloseuran jatkoajalla, jonka jälkeen oli taas aika kohdata kansainvälisiä vastustajia.


title: Jukurit kaudella 2001–2002

text: Jukurit oli Oslon turnauksen jälkeen hyvin väsynyt. Rivien harvennuttua vauhtia kävivät kokeilemassa myös Kärppien juniorit Janne Jokila ja Pekka Saarenheimo. Jukurit hävisi vielä ennen joulutaukoa muun muassa Vaasassa 2-7 ja Hippoksella 2-0. Tappio Vaasassa Sportia vastaan on Jukureiden historian suurinumeroisin. Kaikesta huolimatta Jukurit pääsi kuitenkin sarjajohdossa joulutauolle.


title: Jukurit kaudella 2001–2002

text: Saarenheimo ja Jokila poistuivat Jukureiden vahvuudesta joulutauolla, myös monet loukkaantumisen parantuivat ja joukkue oli jälleen valmiina taistoon.


title: Jukurit kaudella 2001–2002

text: Jukurit pelasi joulutauon jälkeen neljä voitokasta Mestis-ottelua, ennen kuin joukkue matkusti tammikuun puolivälissä Sveitsiin Continental Cupin finaaliturnaukseen.


title: Jukurit kaudella 2001–2002

text: Jukureissa miltei koko alkukauden lainalla ollut ja Zürichin turnauksen parhaana puolustajana palkittu Mikko Viitanen suuntasi turnauksen jälkeen takaisin Bluesin riveihin. Viitasen jättämän aukon jukuripuolustuksesta paikkasi Tommi Kovanen. Jukureiden viime kauden paras pakki siirtyi takaisin Mikkeliin pelattuaan alkukauden Italiassa.


title: Jukurit kaudella 2001–2002

text: Monien mielestä alle tasonsa pelannut kolmosketju (Männikkö – Honkonen – Laakso) nousi ratkaisevaan rooliin juuri pudotuspelien kynnyksellä.


title: Jukurit kaudella 2001–2002

text: Jukurit voitti Mestiksen runkosarjan lopulta kahdeksanpisteen erolla ennen KooKoota. Paras pistemies oli Mikko Liukkonen saldolla 26+28. Kyseessä oli Jukureiden yhden kauden maaliennätys. Liukkonen oli runkosarjan pistepörssin toinen, korkeammalle ei ole yksikään jukuripelaaja toistaiseksi yltänyt.


title: Jukurit kaudella 2001–2002

text: Jukurit sai puolivälieriin vastaansa Hermeksen ja meni suoraan jatkoon kolmesta otteluvoitosta. Jukureiden kolmosketju teki maaleja liukuhihnalta, eikä Hermeksestä ollut vastusta.


title: Jukurit kaudella 2001–2002

text: Viikon huilannut jukurilauma eteni finaaliin suoraan kolmella voitolla välierissä vastaan asettunutta, väsynyttä KalPaa vastaan. Jukurit vei ensimmäisen kohtaamisen Mikkelissä näytöstyyliin, mutta seuraavana päivänä Kuopiossa pelattu ottelu venyi jatkoajalle saakka. KalPan kasvatti Niko Kantelinen hiljensi torstai-iltana Niiralan montun ja ottelusarja oli ensimmäistä kertaa katkolla lauantaina Mikkelissä. Voitettuaan myös kolmannen kohtaamisen, Jukurit eteni finaaliin KooKoota vastaan.


title: Jukurit kaudella 2001–2002

text: Ennen ottelusarjan alkua Jääkiekkoliiton julkaisema Kiekkolehti piti Jukureita selvänä ennakkosuosikkina mestariksi.


title: Jukurit kaudella 2001–2002

text: Ensimmäinen finaaliottelu pelattiin Kalevankankaalla lauantaina 30.3.2002. Jukurit piti kotiedun lukemin 5-1, ja yleisöä Kalevankankaalle oli löytänyt mukavat yli 3500 katsojaa. Seuraavana päivänä Kouvolassa nähtiin Jukureiden kauden parasta peliä koko ensimmäisen erän ajan. Tommi Nikkilä jukurimaalilla esitti jälleen loistavia torjuntoja, joten myös tämä ottelu päättyi Jukureiden 1-5 -voittoon.


title: Jukurit kaudella 2001–2002

text: Sarja oli ensimmäistä kertaa katkolla Mikkelissä joukkueiden kolmannessa kohtaamisessa. Ottelu oli aluksi nihkeää ja KooKoo karkasikin jo 0-1 johtoon. Jukurit kiri ottelussa lopulta tasoihin ja ohi. KooKoon päävalmentaja Reijo Mansikan povaama pitkä sarja jäi näkemättä, sillä Jukurit voitti ottelun lopulta 5-1.


title: Jukurit kaudella 2001–2002

text: Jukurit voitti siis toisen mestaruutensa heti perään, eikä joukkue kokenut pudotuspeleissä ainuttakaan tappiota. Ratkaisevaa finaaliottelua oli todistamassa Kalevankankaan ennätysyleisö, 4375 maksanutta katsojaa.


title: Jukurit kaudella 2001–2002

text: Pudotuspelien paras pistemies oli Petri Lehtonen saldolla 10+5=15.


title: Jukurit kaudella 2001–2002

text: Rahapalkinnon lisäksi Jukurit sai palkinnoksi viime kauden Mestiksen mestaruudestaan paikan Suomen edustajana Continental Cupiin. Jukurit sai toisen kierroksen isänyyden Mikkeliin.


title: Jukurit kaudella 2001–2002

text: Continental Cupiin otti osaa kaikkiaan 49 joukkuetta, joista 18 eteni suoraan toiselle kierrokselle, näin myös Jukurit. Toinen kierros pelattiin kuudessa lohkossa, joiden voittajat etenivät seuraavalle kierrokselle. Mikkelissä 19.-21.10.2001 järjestetyssä turnauksessa pelasivat Jukureiden lisäksi Latvian mestari HK Riiga 2000, Norjan kakkonen Storhamar IL sekä ensimmäisen kierroksen kautta ranskalainen HC Rouen.


title: Jukurit kaudella 2001–2002

text: Nihkeän alun jälkeen Jukureiden voittoputki löytyi lopulta. Storhamarin ja Rouenin kaato riitti turnauksen voittoon ja jatkoon pääsyyn. Näin Jukurit eteni Norjan Oslossa pelattavalle kolmannelle kierrokselle, josta oli mahdollisuus päästä tammikuun puolivälissä pelattavaan Sveitsin lopputurnaukseen.


title: Jukurit kaudella 2001–2002

text: Marraskuussa areenana oli Oslon jäähalli ja vastassa nimekkäät eurooppalaiset seurat kuten London Knights, Verenga sekä Anglet Hormadi. Etenkin englantilaisjoukkue oli kooltaan lähes kaksinkertainen. Jukurit onnistui kuitenkin voittaamaan lontoolaiset 5-2 ja selvitti Oslon turnauksen ilman ainuttakaan tappiota.


title: Jukurit kaudella 2001–2002

text: Petri Lehtonen muistelee Jesse Kemppaisen haastattelussa Jukureiden nettisivuilla, kuinka Niko Kantelisella oli pitänyt kiirettä vielä pukukoppin käytävälläkin, ja kuinka lontoolaisilla oli ollut lista eliminoitavista jukuripelaajista.


title: Jukurit kaudella 2001–2002

text: Jukureiden loistavasti sujunut Oslon turnaus tarkoitti sitä, että Suomen kakkossarjatason joukkue oli selviytynyt Continental Cupin finaaliturnaukseen Sveitsin Zürichiin.


title: Jukurit kaudella 2001–2002

text: Jukurit matkusti joulutauon jälkeen tammikuun puolivälissä Sveistsin Zürichiin, jossa oli edessä Continental Cupin lopputurnaus. Mikkeliläiset kohtasivat välierissä isäntäjoukkue Zürich Lionsin, joka taistelee tulevaisuudessa muun muassa CHL:n jatkopaikasta Espoon Bluesin kanssa.


title: Jukurit kaudella 2001–2002

text: Hyvin taistellut jukurijoukkue hävisi Lionsille 4-3 ja jatkoi pronssiotteluun Slovenian sarjaa johtavaa Zvolenia vastaan. Jukurit koki tappion myös Zvolenille ja sijoittautui turnauksessa neljänneksi. Jukureiden kohtaloksi koitui alivoimapelaaminen, josta Zvolen rankaisi armotta. Jukurit oli turnauksen parhaiten liikkuva joukkue, mutta fyysisyyttä ei kuitenkaan löytynyt tarpeeksi.


title: Jukurit kaudella 2001–2002

text: Kyseessä on joka tapauksessa Jukureiden historian paras sijoitus Continental Cupissa ja Jukurit oli tehnyt vaikutuksen esityksillään maailmanlaajuisesti. Esimerkiksi Mikko Liukkonen sai myöhemmin sopimuksen Sveitsin HC Thurgauhun näiden pelien ansiosta.


title: Jukurit kaudella 2001–2002

text: Sisäinen pistepörssi.


title: Metal (albumi)

text: Metal on Annihilatorin kahdestoista studioalbumi, joka julkaistiin 16. huhtikuuta 2007.


title: Darwyn Cooke

text: Darwyn Grant Cooke (16. marraskuuta 1962 Toronto, Ontario – 14. toukokuuta 2016 Florida, Yhdysvallat) oli kanadalainen Eisner-palkittu sarjakuvakäsikirjoittaja, sarjakuvapiirtäjä ja animaattori, joka tunnetaan parhaiten työstään DC-kustantamon sarjakuvien parissa. Hän oli tekemässä muun muassa sarjakuvia , Kissanainen ja The Spirit.


title: Darwyn Cooke

text: Cooke työskenteli myös animaatioiden parissa tehden muun muassa storyboardeja 1990-luvun animaatiosarjoihin "Batman" ja "Teräsmies". Lisäksi hän käsikirjoitti jaksoja "Justice League Unlimitediin" ja oli mukana käsikirjoittamassa "The New Frontier" -sarjakuvaansa perustuvaa animaatioelokuvaa "" (2008).


title: Darwyn Cooke

text: Cooke kuoli 53-vuotiaana syöpään kotonaan Yhdysvaltain Floridassa 14. toukokuuta 2016.


title: Ikuinen rakkaus (vuoden 2004 elokuva)

text: Ikuinen rakkaus ("Enduring Love") on Roger Michellin ohjaama englantilainen psykologinen trilleri vuodelta 2004. Elokuva perustuu Ian McEwanin samannimiseen romaaniin.


title: Manitoban varakuvernööri

text: Manitoban varakuvernööri on Brittiläisen kansainyhteisön monarkin (tällä hetkellä Elisabet II) edustaja Manitoban provinssissa Kanadassa. Kanadan pääministeri Stephen Harper nimitti nykyisen varakuvernöörin Philip S. Leen virkaan 19. kesäkuuta 2009, hän lausui virkavalansa 1. heinäkuuta.


title: Manitoban varakuvernööri

text: Varakuvernöörin nimittää Kanadan kenraalikuvernööri pääministerin ehdotuksesta neuvoteltuaan nimityksestä provinssin pääministerin kanssa. Kauden pituudeksi on Kanadan perustuslaissa määritelty viisi vuotta, mutta kenraalikuvernööri voi pääministerin pyynnöstä jatkaa kautta.


title: Manitoban varakuvernööri

text: Varakuvernöörin tehtävät ovat lähinnä edustuksellisia. Hänen tehtäviinsä kuuluu myös jakaa useita palkintoja ja tunnustuksia kansalaisille. Hänestä tulee automaattisesti Order of Manitoban kansleri ja seremoniallisesti nimittää uudet jäsenet.


title: Manitoban varakuvernööri

text: Manitoban varakuvernöörin virka perustettiin vuonna 1870 jolloin Manitoban provinssi luotiin ja liittyi osaksi Kanadan valtioliittoa. Varakuvernöörinä on toiminut 24 henkilöä viran perustamisesta lähtien, joiden joukossa provinssin ensimmäinen naispuolinen varakuvernööri Pearl McGonigal ja ensimmäinen métis varakuvernööri W. Yvon Dumont.


title: Manitoban varakuvernööri

text: Vuosina 1870–1876 varakuvernöörin vastuualueeseen Manitoban lisäksi kuului Luoteisterritoriot. Vuosina 1876–1905 vastuualueeseen kuului Manitoba ja Keewatinin hallintoalue


title: Manitoban varakuvernööri

text: (*) Francis Godschall Johnson nimitettiin varakuvernööriksi 9. huhtikuuta 1872, mutta nimitys peruttiin ennen virkavalan suorittamista. Joissakin lähteissä hänen nimensä on mukana listoilla.


title: Gerhard Müller (terroristi)

text: Gerhard Müller (s. 1948) oli saksalaisen terroristijärjestö Punaisen armeijakunnan jäsen.


title: Gerhard Müller (terroristi)

text: Müller syntyi Saksin osavaltiossa Itä-Saksassa 1948. Hän muutti vanhempiensa mukana Länsi-Saksaan 1955. Rikollisuransa hän aloitti nuorisorikollisena ja hänet tuomittiin vuoden vankeuteen useista eri rikkomuksista. Vapauduttuaan hän teki hanttihommia ja myöhemmin osallistui kommunistien opiskelijajärjestötoimintaan.


title: Gerhard Müller (terroristi)

text: Müller liittyi punaiseen armeijakuntaan 1971. Hänet vangittiin yhdessä Ulrike Meinhofin kanssa 15. kesäkuuta 1972. Hän toimi todistajana Punaisen armeijakunnan ns. Stammheimin oikeudenkäynnissä. Mahdollisesti siitä syystä hänet itsensä vapautettiin syytteestä, jonka mukaan hän oli murhannut tai osallistunut pidättävän poliisimiehen murhaan lokakuussa 1971. Maaliskuussa 1975 hänet tuomittiin 10 vuoden vankeuteen ja hän vapautui 6 ja puolen vuoden jälkeen. Hän muutti todennäköisesti Yhdysvaltoihin.


title: Tini – seitsemäs veli

text: Tini – seitsemäs veli ("A hetedik testvér") on unkarilainen animaatioelokuva, joka valmistui vuonna 1991.


title: Lamberto Leoni

text: Lamberto Leoni (s. 24. toukokuuta 1953 Argenta) on entinen italialainen Formula 1 -kuljettaja. Hän osallistui viiteen Formula 1 -osakilpailuun kausilla 1977–1978. Hän pääsi mukaan kilpailuun vain Argentiinan GP:ssä 1978, jossa hän keskeytti. Hän ei saavuttanut pisteitä.


title: Lamberto Leoni

text: Leoni kilpaili myös Formula 3- ja Formula 2 -sarjoissa. Hän siirtyi myöhemmin Formula 3000 -luokkaan, missä hän kilpaili omalla First Racing -autollaan vuonna 1987. Tiimi yritti myöhemmin mukaan F1-sarjaan huonolla menestyksellä Marco Apicellan voimin.


title: Les Leston

text: Alfred Lazarus Fingleston, paremmin tunnettu nimellä Les Leston (16. joulukuuta 1920 Bulwell, Nottinghamshire – 13. toukokuuta 2012), oli brittiläinen moottoriurheilija, joka ajoi kolme Formula 1 -osakilpailua.


title: Les Leston

text: Leston voitti Britannian Formula 3 -sarjan mestaruuden vuonna 1954. Hän voitti myös Luxemburgin GP:n vuonna 1952. Hän osallistui kolmeen Formula 1 -osakilpailuun kausilla 1956–1957. Hän keskeytti kahdesti ja karsiutui kerran eikä päässyt kertaakaan pisteille.


title: Les Leston

text: Leston kuoli 91-vuotiaana toukokuussa 2012.


title: Harmaavihermesikko

text: Harmaavihermesikko ("Lichmera indistincta") on Australiassa Papua-Uudessa-Guineassa ja Indonesiassa tavattava mesikkoihin kuuluva varpuslintu.


title: Harmaavihermesikko

text: Kooltaan harmaavihermesikko on 12–16 cm. Selästään ja päästään laji on oliivinruskea. Koiraalla on pieni keltainen täplä silmän takana ja naaraan kurkku on keltainen. . Siivet ovat harmaavihermesikolla oliivinvihreät. Vatsa on vaalean ruskehtavan harmaa. Nuoret linnut ovat aikuisia kelertävämpiä väritykseltään. Lajin nokka on pitkä ja hieman alaspäin kaartuva. Harmaavihermesikko muistuttaa ulkonäöltään tuhkamesikkoa ("Myzomela obscura"), mutta on sitä vaaleampi.


title: Harmaavihermesikko

text: Harmaavihermesikkoa tavataan Australiasta, Papua-Uudesta-Guineasta ja Indonesiasta Balilta ja Arusaarilta. Australiassa lajin levinneisyys ulottuu Länsi-Australian eteläosista Pohjoisterritorion, Queenslandin ja Uuden Etelä-Walesin kautta Victorian osavaltioon. Harmaavihermesikot elävät monenlaisissa elinympäristöissä. Laji tavataan niin mangrove- ja monsuunimetsissä ja muissa tiheissä metsissä, kuin myös suolaisilla suomailla, matalissa tiheissä pensaikoissa ja avoimilla nummilla. Yleensä lajia tavataan alankomailla, mutta siitä on havaintoja aina 2 600 metrin korkeudella merenpinnasta sijaitsevissa metsissä.


title: Harmaavihermesikko

text: Harmaavihermesikot syövät kukkien mettä ja hyönteisiä. Ravintonsa ne etsivät puista ja pensaista. Lintu muodostaa ruokaillessaan usein sekaparvia muiden mesikkolajien kanssa.


title: Harmaavihermesikko

text: Harmaavihermesikon lisääntymiskausi kestää pohjoisessa toukokuusta marraskuulle ja etelämpänä kesäkuusta helmikuulle. Koiraat ilmoittavat pesimäreviirinsä laulamalla korkeissa puissa ja vahtivat muita lintuja naaraan rakentaessa pesää. Pesä rakennetaan puun kuoresta ja ruohoista ja sidotaan yhteen hämähäkinseitin avulla. Naaras munii kahdesta kolmeen munaa, joita vain se hautoo.


title: Christophe Kern

text: Christophe Kern (s. 18. tammikuuta 1981 Wissembourg, Ranska) on ranskalainen maantiepyöräilijä, joka kilpaili ammattilaisena 2003–2014. Hän aloitti ammattilaisuransa Brioches La Boulangère -joukkueessa vuonna 2003, ja jatkoi nimensä Bouygues Télécomiksi vaihtaneessa tallissa vuoteen 2006. Edustettuaan kaksi kautta sekä Crédit Agricolea että Cofidista hän palasi 2011 alkuperäiseen talliinsa, uudelta nimeltään Team Europcar, ja edusti sitä uransa loppuun.


title: Christophe Kern

text: Kern saavutti pronssia MM-kilpailujen junioreiden maantieajossa Veronassa 1999. Hän hävisi kilpailun voittaneelle Damiano Cunegolle 37 sekuntia. Vuonna 2002 hän voitti Liège–Bastogne–Liège-kilpailun alle 23-vuotiaiden sarjan ja GP Rudy Dhaenens -ajon. Vuonna 2004 hän voitti Tour de l'Avenir -kilpailun kuudennen etapin.


title: Christophe Kern

text: Kern sijoittui Italian ympäriajossa 2007 kolmanneksi kuudennella etapilla. Espanjan ympäriajossa 2008 hän oli mäkikirikilpailussa toinen. Ranskan ympäriajossa 2009 hän sijoittui Andorraan päättyneellä seitsemännellä etapilla Brice Feillun jälkeen toiseksi. Vuoden 2011 Critérium du Dauphiné -kilpailussa hän voitti viidennen etapin ja oli kokonaiskilpailussa kuudes. Hän voitti samana vuonna Ranskan aika-ajomestaruuden.


title: I’m Sorry, I’ll Read That Again

text: I'm Sorry, I'll Read that Again (usein lyhennettynä ISIRTA) on BBC:n tuottama radiokomediasarja, jonka ensimmäinen jakso esitettiin 3. huhtikuuta 1964, ja viimeinen 24. joulukuuta 1973. Vuonna 1989 tehtiin lisäksi 25-vuotisjuhlajakso, joka mukaan lukien jaksoja tehtiin kaikkiaan 104 kappaletta.


title: I’m Sorry, I’ll Read That Again

text: Sarjassa esiintyivät Tim Brooke-Taylor, John Cleese, Graeme Garden, David Hatch, Jo Kendall ja Bill Oddie. "I'm Sorry, I'll Read that Againin" spin-offina syntyi 1972 alkanut radiovisailu "I'm Sorry I Haven't a Clue".


title: Yleisurheilu kesäolympialaisissa 1896 – miesten 110 m aitajuoksu

text: Miesten 110 metrin aitajuoksu Kesäolympialaisissa 1896 käytiin 7. – 10. huhtikuuta. Kilpailuun osallistui kahdeksan urheilijaa, jotka jaettiin kahteen neljän juoksijan erään. Eristä kaksi parasta pääsivät finaaliin.


text: Sokol kompastui viimeiseen aitaan, joten Reichel ohitti hänet viime metreillä.


text: Ei ole selvillä, pääsikö Dörry vai Skaltsogiannis maaliin ensin.


text: Finaaliin osallistui vain kaksi kilpailijaa, koska Reichel oli Albin Lermusiauxin apulaisena maratonilla ja Hoyt valmistautui seiväshyppykilpailuun. Goulding johti parempana aitojana kisaa aina viimeiselle aidalle saakka, mutta Curtis kiri hänen ohitseen ennen maalia.


title: Lasten Eurovision laulukilpailu 2010

text: Lasten Eurovision laulukilpailu 2010 järjestettiin Minskissä Valko-Venäjällä Minsk-Arenalla 20. marraskuuta 2010. Kilpailun voitti Armenian Vladimir Arzumanyan kappaleella "Mama".


title: BBC Radio 1

text: BBC Radio 1 on brittiläinen valtakunnallinen radiokanava. Se aloitti toimintansa 30. syyskuuta 1967, ja sen ohjelmisto koostuu ensisijaisesti populaarimusiikista, jota se perustettiin tarjoamaan piraattiradioiden tultua laittomiksi. Kanavan kuulijaosuus kaikista radiokuuntelijoista vuoden 2009 ensimmäisellä neljänneksellä oli 10.3 %.


title: Aleksandar Đorđević

text: Aleksandar "Saša" Đorđević (, s. 26. elokuuta 1967 Belgrad, Jugoslavia) on serbialainen koripallovalmentaja ja aktiiviuransa lopettanut koripalloilija.


title: Aleksandar Đorđević

text: Đorđević aloitti koripallouransa Partizanissa, jossa hän pelasi kuusi kautta. Joukkueen paidassa hän voitti kaksi kertaa Jugoslavian mestaruuden sekä yhden Korać Cupin. Viimeisellä kaudellaan Partizanissa hän voitti Euroliigan mestaruuden. Kotimaastaan Đorđević siirtyi Italiaan, jossa hän edusti Olimpia Milanoa ja Fortitudo Bolognaa. Euroopasta hän siirtyi yhdeksi kaudeksi NBA:han Portland Trail Blazersin paitaan ja teki kaudella 1996–1997 3,1 pistettä ja antoi 0,6 syöttöä ottelua kohden. Kauden jälkeen hän siirtyi Espanjaan, jossa hän pelasi FC Barcelona Bàsquetin ja Real Madrid Balonceston riveissä. Vuosina 2003–2005 Đorđević edusti Teemu Rannikon kanssa Scavolini Pesaroa. Vuonna 2005 hän lopetti peliuransa Olimpia Milanon paidassa. Peliuran jälkeen hänet valittiin Euroliigan 50 tärkeimmän koripallovaikuttajan joukkoon.


title: Aleksandar Đorđević

text: Peliuransa jälkeen Đorđević siirtyi Olimpia Milanon päävalmentajaksi tammikuussa 2006.


title: Peter Velits

text: Peter Velits (s. 21. helmikuuta 1985 Bratislava, Tšekkoslovakia) on slovakialainen maantiepyöräilijä, joka kilpaili ammattilaisena 2007–2016 edustaen Team Wiesenhof-Feltiä, Team Milramia, Team HTC:tä, Omega Pharma-Quick Stepiä ja BMC Racing Teamia.


title: Peter Velits

text: Velits voitti 1.HC-kategoriaan – eli toiseksi korkeimpaan ProTourin jälkeen – kuuluvan Grand Prix de Fourmies -kilpailun syyskuussa 2007 ennen Daniele Nardelloa. Myöhemmin samassa kuussa hän voitti maantieajon alle 23-vuotiaiden maailmanmestaruuden Stuttgartissa ennen Wesley Sulzbergeriä. Vuonna 2009 hän voitti 1.HC-luokkaan kuuluvan GP Kanton Aargau -kilpailun ennen Ben Hermansia.


title: Peter Velits

text: Velits voitti Espanjan ympäriajossa 2010 Peñafielissä ajetun 46 kilometrin aika-ajoetapin 12 sekunnin erolla Denis Menšoviin. Ympäriajon kokonaiskilpailussa hän sijoittui alun perin kolmanneksi, mutta nousi toiseksi Ezequiel Mosqueran hylkäyksen vuoksi. Hän voitti joukkueaika-ajon maailmanmestaruuden Omega Pharma-Quick Stepin joukkueessa MM-kilpailuissa 2012 ja 2013 sekä BMC Racing Teamissa 2014 .


title: Peter Velits

text: Myös Peter Velitsin kaksoisveli Martin on ammattipyöräilijä.


title: Peter Velits

text: Lähde: Cycling Archives


title: Ohio Statehouse

text: Ohio Statehouse on Ohion osavaltion parlamenttirakennus, joka sijaitsee Columbuksessa. Rakennuksessa on osavaltion kongressin lisäksi kuvernöörin, varakuvernöörin, valtiovarainministerin ja osavaltion tilintarkastajan toimistot.


title: Ohio Statehouse

text: Nykyisen kongressirakennuksen rakentaminen aloitettiin vuonna 1839 ja se voitiin ottaa käyttöön vuonna 1857.


title: Ohio Statehouse

text: Rakennus valmistui kokonaan Yhdysvaltojen sisällissodan kynnyksellä vuonna 1861. Sitä pidetään yhtenä Yhdysvaltojen varhaisvuosien hienoimmista rakennuksista. Se edustaa uusklassista tyyliä.


title: Ohio Statehouse

text: Siitä tehtiin Kansallinen historiallinen maamerkki vuonna 1972.


title: Ohio Statehouse

text: Rakennukseen tehtiin laajennusosa vuosina 1890-1891 Ohion korkeinta oikeutta ja muita osavaltion toimistoja varten. Se remontoitiin ja savaltion Senaatti muutti sinne vuonna 1993.


title: RC Roubaix

text: Racing Club de Roubaix eli RC Roubaix on entinen ranskalainen jalkapalloseura. Seura voitti USFSA:n (Ligue 1:n edeltäjä) mestaruuden viidesti 1902, 1903, 1904, 1906, 1908. Seura fuusioitiin CO Roubaix-Tourcoingiin 1964.


title: Lill Lindfors

text: Lillemor "Lill" Lindfors (12. toukokuuta 1940 Helsinki, Suomi) on ruotsalainen laulaja, näyttelijä ja koomikko.


title: Lill Lindfors

text: Lindfors syntyi suomenruotsalaiseen perheeseen Helsingissä, mutta perhe muutti jo vuonna 1948 Ruotsiin. Lindfors on esiintynyt 1960-luvulta lähtien ollen suosittu esiintyjä Skandinaviassa. Hän edusti Ruotsia vuoden 1966 euroviisuissa Svante Thuressonin kanssa kappaleella "Nygammal vals (Hip Man Svinaherde)" sijoittuen toiseksi. Vuonna 1985 hän juonsi euroviisut aiheuttaen kohua pudottamalla hameensa ja kohtaus jäänyt yhdeksi viisuhistorian suosituimmaksi kohtaukseksi. Vuodesta 1998 lähtien hän on toiminut Ruotsin Unicefin hyvän tahdon lähettiläänä.


title: BBC Radio 2

text: BBC Radio 2 on brittiläinen valtakunnallinen radiokanava, joka aloitti toimintansa 30. syyskuuta 1967. Kanavan edeltäjä oli BBC Light Programme. Kanavan ohjelmisto on musiikkipainotteinen, ja se on Britannian kuunnelluin radiokanava.


title: Solomon Volkov

text: Solomon Moisejevitš Volkov (; s. 17. huhtikuuta 1944 Uroteppa, Leninabadin piirikunta, Tadžikistanin SNT, Neuvostoliitto) on neuvostoliittolaissyntyinen yhdysvaltalainen musiikkitieteilijä ja tietokirjailija. Hänet tunnetaan parhaiten "Dmitri Šostakovitšin muistelmien" toimittajana.


title: Solomon Volkov

text: Volkov syntyi Tadžikistanissa ja opiskeli viulunsoittoa ja musiikkitiedettä Leningradin konservatoriossa sekä työskenteli taiteellisena johtajana kokeellisessa kamarioopperateatterissa. Hän on tutkinut erityisesti Neuvostoliiton ja Venäjän kulttuurihistoriaa sekä musiikkipsykologiaa.


title: Solomon Volkov

text: Vuosina 1971–1974 Volkov kertoo tavanneensa säveltäjä Dmitri Šostakovitšin lukuisia kertoja ja kirjoittaneensa tämän sanelemat muistelmat puhtaaksi. Syntynyt käsikirjoitus oli määrä julkaista lännessä vasta säveltäjän kuoleman jälkeen.


title: Solomon Volkov

text: Volkov emigroitui Yhdysvaltoihin kesäkuussa 1976 ja alkoi työskennellä Columbian yliopistossa. "Dmitri Šostakovitšin muistelmat" julkaistiin englanninkielisenä käännöksenä lokakuussa 1979. Teos käynnisti kiistelyn, joka on jatkunut kolme vuosikymmentä, ja teoksen aitoudesta on esitetty jyrkkiäkin kannanottoja. Esimerkiksi säveltäjän leski Irina Šostakovitš pitää teosta väärennöksenä, kun taas säveltäjän lapset Maksim ja Galina Šostakovitš pitävät sitä aitona.


title: Solomon Volkov

text: Šostakovitšin lisäksi Volkov on julkaissut Joseph Brodskyn, George Balanchinen ja Nathan Milsteinin muistelmat ja kirjoittanut teokset "Pietari: eurooppalainen kulttuurikaupunki", "Šostakovitš i Stalin" ja "Istorija russkoi kultury XX veka" ja julkaissut runsaasti artikkeleita aikakauskirjoissa (mm. "The New York Times", "The New Republic", "Musical America", "The Musical Quarterly").


title: Solomon Volkov

text: Solomon Volkovin puoliso pianisti-valokuvaaja Marianna Volkova (o.s. Tiisnekka) on inkerinsuomalainen.


title: Yleisurheilu kesäolympialaisissa 1896 – miesten maraton

text: Miesten maraton kesäolympialaisissa 1896 oli erikoiskilpailu, joka keksittiin juuri kyseisiin olympialaisiin. Michel Bréal kehitti idean juoksukilpailusta Marathonista Ateenaan Feidippideen legendan mukaan. Ensimmäinen maratonjuoksu oli Kreikan karsinta olympiakilpailuun, tämän kisan voitti Harilaos Vasilakos. Olympiamaratonin pituus oli 40 kilometriä.


text: Marathoniin matkusti 25 juoksijaa, mutta heistä vain 17 osallistui kilpailuun. Albin Lermusiaux otti johdon kisan alkuvaiheessa kuten 1 500 metrin juoksussakin. Edwin Flack ja Arthur Blake pitivät toista ja kolmatta sijaa ennen kuin Blake keskeytti 23 kilometrin kohdalla. Yhdeksää kilometriä myöhemmin myös Lermusiaux joutui keskeyttämään, joten Flack nousi kärkeen. Samaan aikaan Kreikan Spiridon Luis alkoi kiriä eroa kiinni. Flack yritti pitää kärkipaikkansa näännyksiin saakka, mutta lopulta, vain nelisen kilometriä ennen maalia, hän keskeytti. Näin Luis jäi yksin kärkeen ja voitti kisan juosten matkan hieman alle kolmessa tunnissa. Vasilakos oli toinen ja hänen jälkeensä pronssista kamppailivat Spiridon Belokas ja Guyla Kellner. Belokas ehti maaliin viittä sekuntia aiemmin, mutta hänet hylättiin myöhemmin, sillä selvisi että hän oli taittanut osan matkastaan hevoskärryissä.


text: "DNF = Keskeytti, DSQ = Hylätty"


title: Carl-Henrik Nyström

text:
Carl-Henrik Toivo Nyström () oli suomalainen jääkäri-insinöörimajuri.
Hänen vanhempansa olivat prokuristi Toivo Julian Nyström ja Adele Aurora Ottilia Allen. Hänet vihittiin avioliittoon vuonna 1911 Amanda Maria Ståhlbergin kanssa, josta hän erosi vuonna 1926. Hän avioitui toistamiseen vuonna 1926 -37 Anne-Marie Käthe Neukamin kanssa, mutta erosi hänestäkin vuonna 1937 ja avioitui kolmannen kerran vuonna 1937 Karin Elisabeth Lufströmin kanssa.


title: Carl-Henrik Nyström

text: Nyström kirjoitti ylioppilaaksi ruotsalaisesta klassillisesta lyseosta vuonna 1905 ja liittyi Viipurilaiseen osakuntaan. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla vuosina 1905 - 1908 sekä Teknillisessä korkeakoulussa vuosina 1906 – 1911 ja suoritti diplomi-insinööritutkinnon tie- ja vesirakennusosastolla vuonna 1911. Suomesta Nyström siirtyi opiskelemaan Saksaan, missä hän opiskeli Hannoverin teknillisessä korkeakoulussa ja oli assistenttina sen aineenkoetuslaitoksella. Hän suoritti tohtori-insinöörin tutkinnon vuonna 1913. Hän suoritti opintomatkoja Ruotsiin ja Saksaan vuosina 1925, 1926, 1927, 1930, 1935 ja 1937.


title: Carl-Henrik Nyström

text: Opintojensa päätyttyä Nyström sai töitä hampurilaisen A. G. Beton öz Monierbau-nimisestä yrityksestä, jonka palveluksessa hän työskenteli vuoteen 1915 saakka, jolloin hänet nimitettiin kyseisen yrityksen tekniseksi johtajaksi. Tältä johtajan paikalta hän liittyi yhtenä ensimmäisten vapaaehtoisten joukossa suomalaisille sotilaskoulutusta antavalle Pfadfinder-kurssille, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 9. maaliskuuta 1915. Hänet sijoitettiin joukon 2. komppaniaan. Hänet komennettiin jo kesällä 1915 Hampurin etappiasemalle, missä hän toimi syksyyn 1917 saakka. Hänen tehtäviinsä etappiasemalla oli muun muassa hankkia työtehtäviä työlomille päässeille jääkäreille. Itse hän työskenteli vuodesta 1917 alkaen Hagemannin rakennusliikkeen palveluksessa Hampurissa toimien sen Hampurin haara- ja ulkomaanosaston teknillisenä ja toimitusjohtajana.


title: Carl-Henrik Nyström

text: Nyström siirtyi pataljoonan palattua Suomeen Suomen Berliinin lähetystön kauppaosaston palvelukseen, mistä erosi 1. toukokuuta 1921. Myöhemmin hän omisti Berliinissä vuosina 1921 - 1924 teknillisen ja kauppatoimiston. Vuodesta 1924 alkaen hän työskenteli Rich. Helanderin rakennusliikkeen teknillisenä johtajana Helsingissä vuoteen 1927 saakka, jonka jälkeen hän työskenteli neuvottelevana insinöörinä Helsingissä vuoteen 1933 saakka ja perusti kyseisenä ajan jaksona. Hän toimi myös vuosina 1931 – 1933 ylimääräisenä tarkastajana puolustusministeriön tarkastustoimistossa, kunnes vuonna 1933 hänet nimitettiin Hangon kaupungininsinööriksi. Talvi- ja jatkosodan aikana hän toimi siviilitoimensa ohella väestönsuojelu tehtävissä Hangossa.


title: Carl-Henrik Nyström

text: Nyström toimi vuosina 1929–1930 ylimääräisenä ammattipiirustuksen opettajana Teknillisessä korkeakoulussa ja ylimääräisenä tie- ja rautatieopin opettajana sotateknillisessä koulussa, sekä oli ylimääräisenä insinöörinä Tie- ja vesirakennushallituksessa 1930. Rakennusopin opettajana hän toimi Helsingin teknillisessä opistossa vuosina 1930–1931.


title: Stella Stevens

text: Stella Stevens (alun perin "Estelle Caro Eggleston", s. 1. lokakuuta 1938 Yazoo City, Mississippi) on yhdysvaltalainen näyttelijätär ja valokuvamalli, joka on esiintynyt lukuisissa Hollywood-elokuvissa ja televisiossa 1950-luvun lopusta lähtien. Hän on toiminut myös tuottajana ja ohjaajana.


title: Stella Stevens

text: Stevens sai ensimmäisen sopimuksensa 20th Century Foxilta, mutta siirtyi pian Paramount Pictures-yhtiölle (1959–1963). 1964–1968 hän oli kiinnitettynä Columbia Pictures-studiolle. Hänet palkittiin vuoden uuden tulokkaan Golden Globe-palkinnolla yhdessä Tuesday Weldin, Angie Dickinsonin ja Janet Munron kanssa ensimmäisestä elokuvaroolistaan Frank Tashlinin musikaalissa "Say One For Me" (1959).


title: Stella Stevens

text: 1960-luku oli Stella Stevensin uran huippukautta. Hän näytteli Elvis Presleyn parina elokuvassa "Girls, Girls, Girls!" (1962) ja Jerry Lewisin komediassa "Tohtori Jerry ja Mr. Hyde" (Nutty Professor, 1963). Dean Martin oli hänen aisaparinaan agenttielokuvassa "The Silencers" (1966), jossa nähtiin myös Cyd Charisse. Stevens oli kuukauden "playmate" Playboyn tammikuun 1960 numerossa, ja hänestä tehtiin kuvareportaasi lehteen vielä 1965 ja 1968.


title: Stella Stevens

text: 1980-luvulla Stevens nähtiin television saippuasarjoissa, kuten Santa Barbarassa, Seikkailujen saaressa, Murhasta tuli totta -sarjassa ja Lemmenlaivassa.


title: Stella Stevens

text: Stevens on tuottanut ja ohjannut kaksi elokuvaa: "The Ranch" (1989) ja "The American Heroine" (1979).


title: Deep Space 2

text: Deep Space 2 on Yhdysvaltain vuonna 1998 avaruuteen lähettämä avaruusluotain, jonka matka päättyi epäonnistuneeseen laskuun. Deep Space matkusti Mars Polar Landerin kyydissä Marsiin, jonka jälkeen se irtaantui ilmakehässä. Deep Space 2 oli maailman ensimmäinen avaruusluotain, joka ei käyttänyt minkäänlaisia lisävarusteita laskeutumisen pehmentämiseen.


title: The Secret Saturdays

text: The Secret Saturdays on Jay Stephensin luoma ja PorchLight Entertainmentin tuottama yhdysvaltalainen piirrossarja, joka seuraa Saturday perheen seikkailuja. Perhe työskentelee kryptozoologian parissa ja yrittävät pitää harvinaisuuksia salassa, jottei ihmiset ja olennot satuttaisi itseään. He matkustavat ympäri maailmaa tutkiakseen näitä olentoja, mutta joutuvat samalla taistelemaan mielipuolisia rikollisia vastaan, erityisesti VV Argostia ja hänen kätyreitään.


title: The Secret Saturdays

text: Zak Saturday ja hänen vanhempansa Doc ja Drew ovat maailmaa pelastavia tutkijoita, jotka asuvat salaisessa piilopaikassa. Perhe on osa tutkijajärjestöä, joka suojelee ihmiskuntaa piilossa olevilta harvinaisilta olennoilta. Maailmalla tutut kansantarinat eivät ole vain satuja, vaan oikeita arvoituksia, joita Saturday perhe yrittää ratkoa. He matkustavat ympäri maailmaa tutkien muinaisia temppeleitä ja päättymättömiä luolia. Samalla he joutuvat kamppailemaan VV Argostin kätyreitä ja kilpailevaa kryptozoologi Van Rookia vastaan.


title: Abazašta

text: Abazašta (Aбазашта, suomeksi ”Abazinia”) on Tšerkesskissä ilmestyvä abazankielinen sanomalehti.


title: Abazašta

text: Lehti on perustettu vuonna 1938 nimellä "Tšerkes kapštš". Sitä ennen, vuodesta 1933 lähtien tšerkessinkielisessä "Tšerkes plyž" -lehdessä julkaistiin abazankielistä sivua. Toisen maailmansodan aiheuttaman tauon jälkeen lehti alkoi ilmestyä uudelleen vuonna 1945. Vuoteen 1991 saakka sen nimenä oli "Kommunizm alašara" (”Kommunismin valo”).


title: Abazašta

text: Nelisivuinen lehti ilmestyy kaksi kertaa viikossa 3 000–4 000 kappaleen painoksena. Julkaisijoina toimivat Venäjään kuuluvan Karatšai-Tšerkessian tasavallan hallitus ja parlamentti. Päätoimittaja on Fardaus Kulova.


title: Abazašta

text: Abazašta on maailman ainoa abazankielinen kausijulkaisu. Sen merkitys abazan kirjakielen ja kaunokirjallisuuden kehitykselle on ollut suuri. Lehden aiheita ovat Karatšai-Tšerkessian uutiset sekä pienen abazayhteisön elämä ja kulttuuri. Viime vuosina se on kertonut mm. Abazan piirin ja kansallisen teatterin perustamisesta, abazojen ”veljeskansan” abhaasien tapahtumista sekä abazojen saamaa Venäjän vähälukuisen alkuperäiskansan asemaa koskevan lain toteuttamisesta.


title: Get On

text: ”Get On” on suomalaisen rock-yhtyeen Hurriganesin kappale heidän toiselta levyltään "Roadrunner". Kappale tehtiin alun perin vain täytemateriaaliksi, koska levystä olisi tullut muuten liian lyhyt. Remu Aaltosen mukaan sekä kappale että sanat improvisoitiin nopeasti albumin tuottaja Richard Stanleyn halutessa vielä yhtä kappaletta. Yhtye oli kuitenkin esittänyt kappaletta jo kesällä, kuukausia ennen kuin he astuivat syyskuussa 1974 studioon. Näin muistaa myös tuottaja Stanley. Levytystä edeltävistä esityksistä on myös olemassa yleisönauhoitteet.


title: Get On

text:
Kappaleen sanoitus on eräänlaista ”rock-esperantoa”; siinä on englanninkielisiä sanoja ja pidempiäkin fraaseja, mutta se ei kokonaisuutena noudata englannin kielioppia eikä sillä ole mielekästä merkitystä. Tämä johtuu siitä, että Remu ei osannut englantia kyllin hyvin tehdäkseen ”oikeat” sanat. Sanoituksen ei ollut tarkoitus jäädä levylle, vaan Remu tarkoitti sen demoksi varsinaista lauluosuutta varten.
Muu yhtye sekä tuotanto katsoivat esityksen vahvaksi Remun vastustuksesta huolimatta. Omalaatuinen sanoitus on yksi osa kappaleen viehätystä.


title: Get On

text: Kappaleen kitaraintro on mukailtu Chuck Berryn ”Johnny B. Gooden” introsta, sillä Remu ohjeisti kitaristi Albert Järvistä aloittamaan tällä. Rytmikitara ja kertosäkeen lauluharmoniat tehtiin päällekkäisäänityksenä muutoin elävänä ottona tallennettuun kappaleeseen.


title: Get On

text: ”Get On” on Hurriganesin tunnetuimpia kappaleita, joka on totuttu kuulemaan yhtyeen jokaisella keikalla. Se on usein kärkisijoilla puhuttaessa parhaista suomalaisista rock-kappaleista, ja se esimerkiksi äänestettiin Hurriganesin parhaaksi kappaleeksi Radio Rockin Suurimmat yhtyeet -äänestyksessä.


title: Get On

text: Kappale voitti "European Pop Jury" -palkinnon vuonna 1974.


title: Get On

text: Kappaletta on esittänyt keikoilla myös ainakin seinäjokinen Hard Rock Sallinen 70-80-luvun vaihteen tienoilla (noudattaen melko tarkasti alkuperäistä Hurriganes-versiota).


title: Vic Firth

text: Vic Firth on yhdysvaltalainen rumpukapuloiden ja rumpujen valmistaja, joka on leimannut itsensä maailman suurimmaksi rumpukapuloiden valmistajaksi. Yhtiön perusti rumpali ja perkussionisti Vic Firth vuonna 1963.


title: Vic Firth

text: Vic Firthin pääkonttori sijaitsee Bostonissa, Massachusettsissa. Sen katalogiin kuuluu 300 eri kapulamallia ja se tuottaa noin 12 miljoonaa rumpukapulaa vuosittain.


title: Hjalmar Palmgren

text: Hjalmar Palmgren (käytti Saksassa peitenimeä Paul), () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan muun muassa komppanianpäällikkönä.


title: Hjalmar Palmgren

text: Palmgrenin vanhemmat esittelijäsihteeri Axel Albert Palmgren ja Olga Palmgren. Hänet vihittiin avioliittoon vuonna 1920 Saima Riikosen kanssa. Hän kävi kuusi luokkaa Helsingin uutta ruotsalaista yhteiskuulua ja jatkoi opintojaan aluksi Teknillisessä korkeakoulussa Helsingissä, josta hän siirtyi vuonna 1909 Saksaan jatkamaan opintojaan Karlsruhen teknilliseen korkeakouluun, jonka koneinsinööriosastolla hän suoritti diplomi-insinööri tutkinnon vuonna 1917.


title: Hjalmar Palmgren

text: Palmgren liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 27. helmikuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n pioneerikomppaniaan 31. elokuuta 1915 alkaen. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Hjalmar Palmgren

text: Palmgren astui Suomen armeijan palvelukseen yliluutnantiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan komppanianpäälliköksi 2. Jääkärirykmentin 12. jääkäripataljoonan 2. komppaniaan. Hän osallistui sisällissodan taisteluihin Kalevankankaalla, jossa hän haavoittui 28. maaliskuuta 1918. Haavoistaan parannuttuaan hänet määrättiin komentajaksi 14. huhtikuuta 1918 alkaen 1. Jääkärirykmentin täydennyspataljoonaan.


title: Hjalmar Palmgren

text: Sisällissodan jälkeen hänet siirrettiin 3. kesäkuuta 1918 alkaen komppanianpäälliköksi 12. Jääkäripataljoonaan, josta hänet siirrettiin 12. heinäkuuta 1918 Pioneerikoulutuspataljoonan 3. komppanian päälliköksi ja edelleen Pioneeripataljoona I:n 2. komppanian päälliköksi. Pioneeripataljoona komentajuuden hän vastaanotti 2. syyskuuta 1919. Hänen loistavasti alkanut sotilasura katkesi hänen kuoltuaan 22. kesäkuuta 1921.


title: Hakki Hamsteri

text: Hakki Hamsteri (alkuperäiseltä nimeltään "Mike, der Taschengeldexperte") oli saksalaislähtöinen sarjakuvalehti. Suomessa sarjakuvalehteä julkaisi Kansallis-Osake-Pankki, pankin asiakkaille ilmaisjakeluna vuosina 1984–1995.


title: Kirkkoprovinssi

text: Kirkkoprovinssi () on pääasiassa katolisessa ja anglikaanisessa kirkossa käytetty hallinnollinen jako, joka on suurempi kuin hiippakunta, mutta pienempi kuin koko kirkko.


title: Kirkkoprovinssi

text: Esimerkiksi Englannin kirkossa on kaksi kirkkoprovinssia, Canterburyn ja Yorkin provinssit ja vastaavasti kaksi arkkipiispaa, Canterburyn arkkipiispa ja Yorkin arkkipiispa. Lähetysaikana keskiajalla katolinen kirkko perusti kirkkoprovinssin Pohjoismaihin vuonna 1104 ja sen arkkipiispan istuin sijaitsi Lundissa.


title: Pretty Maids

text: Pretty Maids on vuonna 1981 perustettu tanskalainen heavy metal/hard rock -yhtye.


title: Pretty Maids

text: Pretty Maids -yhtyeen perustivat ystävykset laulaja Ronnie Atkins ja kitaristi Ken Hammer Horsensin kaupungissa, Tanskassa vuonna 1981. Yhtye aloitti toimintansa cover-yhtyeenä Pretty Pretty Panick -nimen alla, mutta pian he muuttivat nimen nykyiseen Pretty Maidsiin ja alkoivat kirjoittamaan omaa materiaalia. Vuonna 1983 yhtye julkaisi ensimmäisen EP:n ja aloitti kiertueen Iso-Britanniassa. Yhtyeen debyyttialbumi "Red, Hot and Heavy" julkaistiin CBS Recordsin kautta vuonna 1984.


title: Mellotron Heart

text: Mellotron Heart on ruotsalaisen Opeth-yhtyeen albumin Watershed toinen singlejulkaisu. Sen julkaisivat The End Records ja Roadrunner Records yhdessä.


title: Mellotron Heart

text: Singleä on painettu 750 kappaletta. Kappale itsessään on mellotronilla ja Moog-syntetisaattorilla soitettu vaihtoehtoinen versio "Porcelain Heart" -kappaleesta, joka julkaistiin albumin ensimmäisenä singlenä.


title: Darik's Boot and Nuke

text: Darik’s Boot and Nuke (DBAN) on avoin tietokoneohjelma, jota ylläpitää SourceForge. DBAN on tarkoitettu massamuistilaitteiden, kuten kiintolevyjen ja muistitikkujen, tyhjentämiseen kaikesta tiedosta niin, että tiedostot eivät enää ole palautettavissa. Massamuistin tyhjennys tulee kysymykseen silloin, kun laite kierrätetään tai luovutetaan kolmannelle osapuolelle.


title: Darik's Boot and Nuke

text: Ohjelma voidaan ajaa miltä tahansa boottaavalta medialta, kuten USB-muistilta, CD-levyltä tai DVD-levyltä ja se on Linux-pohjainen. DBAN tukee PATA- (IDE), SCSI- ja SATA-kovalevyjä. DBAN voidaan määrittää siten, että se tyhjentää jokaisen tietokoneella olevan kovalevyn.


title: Darik's Boot and Nuke

text: DBAN-projektia tukee ja osaltaan rahoittaa "GEEP", joka on ATK- ja elektroniikkaromun kierrätykseen keskittynyt yritys.


title: Darik's Boot and Nuke

text: Suomalainen Blancco osti DBANin vuoden 2012 syyskuussa. Blancconin toimitusjohtaja Kim Väisänen sanoi, että GEEP pysyy osana kehitystä ja että DBAN tulee pysymään ilmaisena ohjelmana.


title: Uudisraivaaja

text: Uudisraivaaja on vuonna 2006 esitetty suomalainen kausisarja, jonka esitti Yle TV1. Sarjan ohjasivat Veikko Aaltonen, Jyri Kähönen ja Aleksi Salmenperä; jokainen heistä ohjasi neljä jaksoa. Sarjan käsikirjoitti Timo Varpio. Sarjan keskiössä on Kari Heiskasen esittämä yritysjohtaja Rami Laine, jonka edesottamuksia sarja seuraa.


title: Somebody Someone

text: Somebody Someone on Amerikkalais-yhtye Kornin julkaisema (1999) Issues albumin viimeinen single. Kappaleesta tehtiin myös musiikkivideo.


title: Warwick Basses

text: Warwick Basses on saksalainen bassokitaroiden valmistaja. Sen perusti Hans-Peter Wilfer vuonna 1982.


title: Warwick Basses

text: Warwick valmistaa yli kahtakymmentä eri bassomallia sekä monia nimikkomalleja. Tunnetuimpia Warwickin bassoilla soittavia artisteja ovat mm. Jack Bruce, John Entwistle, Sam Rivers ja Dick Lövgren.


title: Kersantti Rock

text: Kersantti Rock, oikealta nimeltään Frank Rock () on DC Comicsin kustantama sarjakuvahahmo, jonka loivat Robert Kanigher ja Joe Kubert. Se teki ensi esiintymisensä Our Army at War lehden numerossa 83, vuonna 1959. Kersantti Rockin tarinat sijoittuvat toisen maailmansodan tapahtumiin, jossa hän toimii Yhdysvaltain Easy-komppanian jalkaväen aliupseerina.


title: Kersantti Rock

text: Suomessa Kersantti Rock esiintyi ensi kerran vuonna 2008.


title: Axis Percussion

text: Axis Percussion on yhdysvaltalainen rumpujen bassopedaaleja ja rumpuständejä valmistava yritys. Sen tuotteet valmistetaan alumiinista ja teräksestä.


title: Axis Percussion

text: Axisin pedaaja käyttävät monet tunnetut metallirumpalit, kuten Derek Roddy, George Kollias, Jan Axel "Hellhammer" Blomberg, Pete Sandoval ja Tomas Haake.


title: Here to Stay (Kornin kappale)

text: Here to Stay on yhdysvaltalaisyhtye Kornin tekemä single, joka julkaistiin 2002 ennen itse albumin Untouchables julkaisua. Kappale on hyvin menestynyt markkinoilla ja se on ainoa kappale Kornilta, joka on voittanut Grammyn kategoriassa "Best Metal Performance".Here to Stay -musiikkivideosta on kaksi erilaista versiota.


title: K. V. Tamminen

text: Kauko Veikko Tamminen (25. helmikuuta 1882 Hämeenkoski – 6. lokakuuta 1946) oli Suomen evankelis-luterilaisen kirkon pappi, virsirunoilija ja kristillinen kirjailija.


title: K. V. Tamminen

text: Veikko Tammisen vanhemmat olivat kansakoulunopettaja Emanuel Tamminen ja Serafina Salin ja puoliso vuodesta 1911 Selma Johanna Paunu (Dufva). Hänen veljensä oli insinööri, yritysjohtaja Ilmari Tamminen. Veikko Tamminen tuli ylioppilaaksi 1900 ja vihittiin papiksi 1905. Hän toimi Suomen Luterilaisen Evankeliumiyhdistyksen palveluksessa saarnaajana 1908–1916 ja toiminnanjohtajana 1923–1946. Lohjan kappalainen hän oli 1916–1924, Japaniin hän teki lähetystyön tarkastusmatkan 1925–1926. Tamminen oli kirkolliskokouksen jäsen 1933, 1935 ja 1938 ja jäsenenä vuoden 1928 kirkolliskokouksen asettamassa virsikirjakomiteassa. "Lasten lehden" toimittaja hän oli vuodesta 1912. Tamminen kirjoitti useita virsiä ja "Siionin kanteleen" lauluja sekä julkaisi saarnakokoelmia. Rovastin arvonimen hän sai 1932.


title: Vihermesikot

text: Vihermesikot ("Lichmera") on mesikkojen heimoon kuuluva varpuslintusuku. Vihermesikkojen sukuun kuuluu BirdLifen mukaan kymmenen lajia.


title: The Mitchell Brothers

text: The Mitchell Brothers on englantilainen rapduo, joka koostuu serkuksista Owura Nyanin ja Kofi Hanson. Duo tunnetaan muun muassa vuonna 2007 julkaistun albumin "Dressed For The Occasion" kappaleesta "Michael Jackson".


title: Thoughtless

text: Thoughtless on yhdysvaltalaisen Korn -yhtyeen "Untouchables" -albumin toinen single. Evanescence on tehnyt kappaleesta cover-version. Kappaleessa Korn palautui lapsiaiheeseen, sillä siinä puhutaan laulajan kouluajan unelmista ja kuinka häntä kiusattiin. Kiusaaminen näkyy myös kappaleen musiikkivideossa.


title: Sieppomesikot

text: Sieppomesikot ("Conopophila") on mesikkojen heimoon kuuluva varpuslintusuku. Sieppomesikkojen sukuun kuuluu BirdLifen mukaan kolme lajia.


title: Yleisurheilu kesäolympialaisissa 1896 – miesten pituushyppy

text: Miesten pituushyppy kesäolympialaisissa 1896 käytiin 7. huhtikuuta. Kilpailuun osallistui yhdeksän kilpailijaa ja amerikkalaiset ottivat siinä kolmoisvoiton.


title: Thomas Greiss

text: Thomas Greiss (s. 26. tammikuuta 1986 Füssen, Länsi-Saksa) on saksalainen jääkiekkomaalivahti, joka edustaa NHL:ssä pelaavaa New York Islandersia. San Jose Sharks varasi Greissin kolmannella kierroksella varausvuorolla 94.


title: Thomas Greiss

text: Kaudella 2003–2004 Greiss pelasi ensimmäisen ammattilaisottelunsa Saksan DEL-liigan Kölner Haien maalilla. Hän pelasi Haien maalinsuulla vain yhden erän, mutta päästi kuitenkin 20 minuutin aikana neljä maalia. Kaudella 2004–2005 vastuuta Haiessa tuli jo kahdeksan ottelun verran. Nuori 18-vuotias Greiss kiitti luottamuksesta torjuen kiekot 93,6% varmuudella. Kaudella 2005–2006 Greiss oli seuran ykkösvahti. Hän pelasi 27 ottelua prosentilla 92,6%. San Jose Sharks varasi hänet vuonna 2006 NHL:ään varausvuorolla 94.


title: Thomas Greiss

text: Greiss avasi uransa Pohjois-Amerikassa kaudella 2006–2007 AHL:ssä, Sharksin farmiseuran Worcester Sharksin ykkösvahtina. Greiss pelasi 42 ottelua torjuntaprosentilla 91,2%. Greiss pelasi ensimmäiset NHL-pelinsä kaudella 2007–2008, torjuen San Josen Sharksin maalilla kolme ottelua, heikolla torjuntaprosentilla 86,0%. Kausi 2008–2009 sujui jälleen kokonaan farmissa. Kaudella 2009–2010 Greiss oli San Jose Sharksin kakkosvahti. Sharks kauppasi entisen kakkosvahtinsa Martin Bironin Philadelphiaan tehden näin tilaa Greissille. Kokenut venäläinen Jevgeni Nabokov kuitenkin hoiti pääasiallisesti torjuntatehtävät Sharksin maalilla, mutta Greiss pääsi maalinsuulle 16 ottelussa, joissa torjuntaprosentiksi tuli 91,2%. Kauden jälkeen Nabokov lähti KHL:ään, ja Sharks hankki kaudelle 2010–2011 maalivahdeikseen suomalaiset Antti Niemen Chicago Blackhawksista ja Antero Niittymäen Tampa Bay Lightningistä. Lisäksi organisaation maalivahteihin kuuluivat Harri Säteri, Alex Stalock, Tyson Sexsmith sekä Greiss. Sharksilla oli liikaa maalivahteja, joten GM Doug Wilson lainasi Greissin Ruotsin Elitserieniin Brynäsiin. Kausi Brynäsissä sujui hyvin ja Greiss palasi kaudeksi 2011–2012 Sharksin organisaatioon ja suoraan kakkosvahdiksi, Antti Niemen taakse. Niemi oli kuitenkin alkukaudesta loukkaantunut joten Greiss oli tuolloin Sharksin ykkösvahti, Harri Säterin istuessa Sharksin penkillä ja Niemen ollessa toipilaana. Greiss pelasi kaudella yhteensä 19 ottelua, torjuntaprosentilla 91,5 ja pelasi ajoittain paremmin kuin epävarma ykkösvahti Niemi.


title: Thomas Greiss

text: Kauden 2011–2012 jälkeen NHL:ää uhkasi työsulku ja lokakuussa 2012 se toteutui. Greiss siirtyi työsulun takia takaisin kotimaahansa Hannover Scorpionsin joukkueeseen. Greiss palasi kuitenkin San Joseen samantien kun työsulku päättyi sillä Greissin sopimus kattoi kauden 2012–2013 Sharksin kanssa. Heinäkuussa 2013 Greiss teki yksivuotisen sopimuksen Phoenix Coyotesin kanssa.


title: Thomas Greiss

text: Greiss edusti Saksan maajoukkuetta vuoden 2006 talviolympialaisissa Torinossa, jossa hän oli 20-vuotiaana koko turnauksen nuorin maalivahti. Greiss oli kakkosvahti kokeneen Washington Capitalsissa pelanneen Olaf Kölzigin takana. Hän sai pelata Olympialaisissa yhden ottelun, jolloin hän päästi viisi maalia selkänsä taakse. Vuonna 2010 Vancouverin Olympialaisissa Greiss oli Saksan ykkösmaalivahti ja hän pelasi kahdessa Saksan alkulohko-ottelussa Ruotsia ja Valko-Venäjää vastaan, sekä yhden karsintasarja-ottelun. Alkulohko-ottelun Suomea vastaan Greiss huilasi Dimitri Pätzöldin ollessa torjuntavuorossa. Greissin torjuntaprosentti turnauksessa kolmessa ottelussa oli heikko 81,5%. Greiss edusti Saksaa myös jääkiekon MM-kilpailuissa vuonna 2017.


title: Songbird (tietokoneohjelma)

text: Songbird on avoin, GPLv2-lisensoitu mediasoitin, joka on saatavilla OS X:lle ja Windowsille.


title: Songbird (tietokoneohjelma)

text: Songbird-projektin perusti Rob Lord, ja siitä vastaa "Pioneers of the Inevitable" -ryhmä. Songbird perustuu XULRunneriin, Mozilla-projektista tuttuun ajonaikaiseen kirjastoon, jonka lisäksi se käyttää GStreameria.


title: Songbird (tietokoneohjelma)

text: Tavanomaisista mediasoittimista poiketen Songbirdin käyttöliittymään on integroitu WWW-selain, jossa voi käyttää kirjanmerkkejä ja välilehtiä. Lisäksi käyttöliittymä on lokalisoitavissa yli 25:lle kielelle. Ohjelman ulkoasu on käyttäjän muokattavissa verkosta ladattavilla "skineillä", ja toiminnallisuutta voi muunnella liitännäisillä. Songbird tukee Applen iPodia, mutta iPhonen tai Microsoftin Zunen tuki on vasta kehitteillä.


title: Ihodenjoki

text: Ihodenjoki on Selkämereen laskeva joki Varsinais-Suomessa. Joki saa alkunsa Otajärvestä Pyhärannan, Laitilan ja Rauman, aiemmin Kodisjoen rajalta. Joen rantakyliä ovat sen yläjuoksulla Pyhärannan Ihoden ja Polttilan kylät. Niiden jälkeen joki virtaa kappaleen matkaa Laitilan puolella. Joen alajuoksulla ovat Pyhärannan Ylikylän ja Valkaman ja Kaukan kylät. Mereen joki laskee Kaukanlahdella Mannerveden merenlahden perukassa.


title: Ihodenjoki

text: Ihodenjoen vesistö on pieni rannikkovesistö, jonka vesistöalueen pinta-ala 191 km². Järvisyysprosentti vesistöalueella on lähinnä Otajärven ansiosta 4,28 %. Otajärveen laskevia pienempiä järviä ovat Sulkaluoma, Sarkonjärvi, Hiittiöjärvi, Lahnio, Kapalojärvi ja Vanevesi Laitilassa Vaimaron kylän länsipuolella. Pohjoisesta Otajärveen laskevat Kaljasjärvi ja Kodisjoki, jonka varrella sijaitsee entisen Kodisjoen kunnan keskustaajama. Kodisjokeen laskeviin järviin kuuluu Ahmasjärvi.


title: Nokimesikot

text: Nokimesikot ("Melidectes") on mesikkojen heimoon kuuluva varpuslintusuku. Nokimesikkojen sukuun kuuluu BirdLifen mukaan kymmenen lajia.


title: Nokimesikot

text: Yhtä lajia lukuun ottamatta kaikki nokimesikot elävät Uuden-Guinean saarella; uudenenglanninnokimesikko elää läheisellä Uuden-Britannian saarella.


title: Dimitri Pätzold

text: Dimitri Pätzold (s. 3. helmikuuta 1983 Öskemen, Neuvostoliitto) on saksalainen jääkiekkomaalivahti, joka pelaa DEL-seura Straubing Tigersissä. Hän on aiemmin pelannut NHL-seura San Jose Sharksissa Pätzold valittiin Saksan olympiaryhmään Vancouverin kisoihin 2010, joissa hän pelasi yhden ottelun Suomea vastaan. Suomi voitti kyseisen ottelun 5–0.


title: Dimitri Pätzold

text: Pätzold muutti perheensä kanssa Saksaan 13-vuotiaana.


title: Salamapoika

text: Salamapoika, oikealta nimeltään Garth Ranzz () on DC Comicsin kustantama sarjakuvahahmo ja supersankari, jonka loivat Otto Binder ja Al Plastino. Se teki ensi esiintymisensä Adventure Comics lehden numerossa 247, vuonna 1958. Salamapoika kykenee tuottamaan sähköä, joita hän käyttää avukseen taistellessaan pahuutta vastaan. Lisäksi se on yksi Avaruussankarien legioonan alkuperäinen perustaja jäsen.


title: Salamapoika

text: Garth Ranzz syntyi toisena kolmen lapsen perheeseen Winath nimisellä planeetalla. 14-vuotiaana Garth ja veljensä Mekt, sekä kaksoissiskonsa Ayla viettivät aikaansa bileissä toisella planeetalla. Paluumatkallaan heidän alukseensa iski vika, joka pakotti heidät tekemään hätälaskun Korbal-planeetalle. Kolmikko huomasi lopulta että heidän aluksestaan oli loppunut virta. Garth onnistui houkuttelemaan lauman salamapetoja, joiden hän toivoi käyttävän salamoita saadakseen alukseen lisää virtaa. Eläinten energiapurkaukset kuitenkin iskivät aluksen sijasta lapsiin, jonka seurauksena kaikki kolme saivat samat voimat joita kyseiset eläimet pitivät hallussaan. Garth, Mekt ja Ayla käyttivät saatujaan voimiaan lataamaan aluksen puuttuvat virran palatakseen kotiplaneetalleen.


title: Salamapoika

text: Muutama vuosi myöhemmin tapahtuneesta Mekt katosi salaperäisesti galaksin alamaailmaan, jonka seurauksena Garth lähti etsimään veljeään. Hän nousi alukseen joka oli matkalla maaplaneetalle, jonka matkana hän tapasi Rokk Krinnin ja Imra Ardeenin. Aluksessa oli mukana myös varakas tehtailija RJ Brande, joka väitti olevansa galaksin kolmanneksi rikkain mies. Aluksen saavuttua maaplaneetalle eräs salamurhaaja yritti murhata Branden, mutta Garth, Rokk ja Imra käyttivät erikoisvoimiaan suojellakseen varakasta miestä. Brande oli todella vakuuttunut teinien rohkeudesta, että hän teki vetoomuksen Yhdistyneille planeetoille perustaakseen Avaruussankarien legioonan. Ryhmän muodostuttua kolmen sankarin kesken he värväsivät lisää jäseniä vasta perustettuun ryhmäänsä, kuten Aavetyttö, Brainiac 5, Kamelionttipoika ja Terästyttö. Ryhmän ensimmäisiä tehtäviä oli matkustaa ajassa taaksepäin 1900-luvulle, jossa he tapasivat legendaarisen sankarin Teräspojan ja myöhemmin kutsuivat sankarin liittymään Avaruussankarien legioonaan.


title: Kun päivä painuu levolle

text: Kun päivä painuu levolle, myös Te lucis ante terminum, on breviariumissa rukoushetkeen päivän päättyessä liittyvä vanha latinankielinen hymni. Sen vaihtoehtona on "Christe qui lux es et dies" (Oi Kristus, kirkas aamunkoi, VK 550).


title: Kun päivä painuu levolle

text: Hymniin on vanhastaan useita sävelmiä kirkkovuoden eri aikoja varten.


title: Yleisurheilu kesäolympialaisissa 1896 – miesten kolmiloikka

text: Miesten kolmiloikka kesäolympialaisissa 1896 käytiin 6. huhtikuuta. Kilpailussa oli vain yksi kierros ja pisimmälle hypänneestä James Connollystä tuli ensimmäinen nykyaikaisten olympialaisten olympiavoittaja. Edelliset Antiikin olympialaiset oli käyty viimeisen kerran tiettävästi noin 1500 vuotta aiemmin.


title: Teramo Basket

text: Teramo Basket on italialainen koripalloseura Teramosta. Nykyisin joukkue pelaa Lega Basket Serie A:ssa.


title: Raimo Keskinen

text: Raimo Keskinen (kutsumanimi "Rami") (1935–2007) oli teoreettisen fysiikan ammattilainen. Keskinen oli kuuluisa yliopiston opettaja ja suosittu tieteen popularisoija. Hän oli erikoistunut mekaniikkaan, erityisesti dimensionaaliseen analyysiin, biofysiikkaan ja biomekaniikkaan.


title: Raimo Keskinen

text: Keskinen muistetaan muun muassa kirjasta "Mustaa aukkoa etsimässä". Keskinen suomensi muun muassa James Gleickin kaaosteoriaa käsittelevän kirjan "Kaaos". Keskinen oli myös Ursan hallituksen jäsen.


title: Raimo Keskinen

text: Keskinen jäi eläkkeelle vuonna 1999.


title: The Days of Grays

text: The Days of Grays on Sonata Arctican kuudes studioalbumi, joka julkaistiin 16. syyskuuta, maailmanlaajuisesti kaksi päivää myöhemmin ja Yhdysvalloissa 22. syyskuuta 2009. Albumi myi Suomessa kultaa julkaisupäivänään.


title: Jolin Tsai

text: Jolin Tsai (s. 15. syyskuuta 1980 Taipei, Taiwan) on taiwanilainen pop-tähti. Jolin on opiskellut englantia Taipein Furenin katolisessa yliopistossa. Jolin Tsai tunnetaan Manner-Kiinassa nimellä Cai Yilin. Hän on suosittu Aasiassa ja on saavuttanut mainetta myös Pohjois-Amerikassa. Jolin Tsai aloitti uransa 18-vuotiaana, vuonna 1998, voittamalla MTV:n artistikilpailun ja allekirjoittamalla levytyssopimuksen Universal Recordsin kanssa.


title: Raitamakrilli

text: Raitamakrilli eli wahoo ("Acanthocybium solandri") on suurikokoinen makrillikala ja sukunsa ainoa edustaja. Laji tunnetaan Havaijissa nimellä "Ono".


title: Raitamakrilli

text: Lajia tavataan laajalla trooppisella alueella Atlantilla, Intian valtamerellä ja Tyynellä valtamerellä muutaman kymmenen yksilön parvina. Ravinnokseen se syö muita, pienempiä kaloja ja kalmareita. Lajilla on valtava kita, jolla se voi nielaista hämmästyttävän suuria saaliita.


title: Raitamakrilli

text: Raitamakrilli voi kasvaa noin 80 kilon painoiseksi ja 250 cm pitkäksi. Lajin yksilöt voivat uida 80 km/h, eli se on yksi merten nopeimmista kaloista.


title: Raitamakrilli

text: Raitamakrillin vartalo on pitkä ja kapea, vaaleansininen, ja sitä koristavat 20-30 pystysuuntaista tummansinistä raitaa. Etummainen selkäevä on erikoisen matala ja pitkä verrattuna muihin makrillilajeihin. Pyrstöevä on tasainen ja korkea. Raitamakrilli muistuttaa enemmän barrakudaa kuin muita makrillilajeja. Ne näyttävät ensisilmäyksellä samanlaisilta, mutta eroja löytyy.


title: Raitamakrilli

text: Raitamakrilli on erittäin aggressiivinen ja vahva mutta suosittu saalis urheilukalastuksessa. Muuten sitä saadaan pääasiassa sivusaaliina tonnikalan pitkäsiimapyynnissä. Sen liha on hyvin vaaleaa, kiinteää ja maukasta.


title: NBA:n varaustilaisuus 2000

text: Vuoden 2000 NBA:n varaustilaisuus pidettiin 28. kesäkuuta 2000 Target Centerissä, Minneapoliksessa.


title: Avi Arad

text: Avi Arad (, s. 1948) on Israelista kotoisin oleva yhdysvaltalainen liikemies ja elokuvatuottaja. Hänestä tuli Toy Bizin toimitusjohtaja 1990-luvulla ja hän on toiminut tämän jälkeen useissa Marvel Entertainmentin viroissa sekä Marvel Studiosin perustajana. Hän on tuottanut useita supersankarielokuvia.


title: Avi Arad

text: Arad syntyi Israelissa puolalaislähtöisille vanhemmille. Hän oli armeijan palveluksessa 1965–1968 ja haavoittui kuuden päivän sodassa. Hän muutti Yhdysvaltoihin vuonna 1970 ja opiskeli Hofstra Universityssä.


title: Jim Lee

text: Jim Lee (s. 11. elokuuta 1964) on yhdysvaltalainen sarjakuvataiteilija ja julkaisija. Lee on tällä hetkellä yksi menestyneimmistä taiteilijoista Yhdysvaltalaisella sarjakuva-alalla. Hän on saanut osakseen paljon tunnustusta työstään ja hänet palkittiin Harveyn uuden kyvyn erikoispalkinnolla vuonna 1990. Leen merkittäviin töihin kuuluvat muun muassa "Ryhmä-X", "Punisher", "Batman" ja "Teräsmies" -sarjakuvasarjat.


title: Jarno Kivioja

text: Jarno Lionel Kivioja (s. 7. lokakuuta 1982 Nivala) on suomalainen seiväshyppääjä. Hän edustaa Helsingin Kisa-Veikkoja.


title: Jarno Kivioja

text: Kivioja on saavuttanut Kalevan kisoissa hopeaa 2012 tuloksella 525 cm ja viidesti pronssia: vuonna 2006 tuloksella 540 cm, vuonna 2007 tuloksella 525 cm, vuonna 2008 tuloksella 515 cm, vuonna 2009 tuloksella 525 cm ja vuonna 2010 tuloksella 525 cm. Sisäratojen SM-kilpailuissa hän on saavuttanut hopeaa Turussa 2010 tuloksella 532 cm sekä Rovaniemellä 2014 tuloksella 517 cm. Hänen ennätyksensä on Lappeenrannan eliittikisoissa vuonna 2009 hypätty 555 cm.


title: Paula Tiso

text: Paula Tiso on yhdysvaltalainen ääninäyttelijä, joka tunnetuin äänirooli on Lulu videopeleissä Final Fantasy X ja Final Fantasy X-2. Enimmäkseen hän on työskennellyt videopelien parissa, kuten Destroy All Humans! 2, , ja Fire Emblem Fates. Tiso on tehnyt myös äänirooleja animaatioihin Mighty Max, Dexterin laboratorio ja The Grim Adventures of Billy & Mandy.


title: Paula Tiso

text: Tiso sai Video Game ehdokkuuden parhaan naisäänen kategoriassa videopelistä No More Heroes


title: Luettelo elokuvista, jotka on ensiesitetty Disney Channel -kanavalla

text: Tämä on Luettelo Disneyn julkaisemista elokuvista, jotka on ensiesitetty Disney Channel -kanavalla. Niitä kutsutaan nimellä Disney Channel Original Movies, aiemmin nimillä Disney Channel Premiere Films ja Premiers. Useimmat Disney Channel -kanavan ohjelmistossa olleet elokuvat on julkaistu VHS- tai DVD-formaatissa.


title: Mikael Westö

text: Mikael Caj Simon Westö (s. 3. huhtikuuta 1982 Vaasa) on suomalainen seiväshyppääjä. Hän edustaa Vasa Idrottssällskapia ja häntä valmentaa Mikael Bäck. Vuoteen 2014 saakka hän edusti IF Femmania.


title: Mikael Westö

text: Westö on voittanut Kalevan kisoissa hopeaa vuosina 2006–2008 ja 2015 sekä pronssia vuosina 2002, 2005, 2011, 2014 ja 2016. Sisäratojen SM-kilpailuissa hän on sijoittunut hopealle vuonna 2007 sekä pronssille vuosina 2006, 2009 ja 2016. Hänen ennätyksensä on Uudessakaupungissa vuonna 2008 hypätty 550 cm.


title: The Goon Show

text: The Goon Show on brittiläinen radiokomediasarja, jota alun perin esitti BBC Home Service 1951–1960. Sarjassa esiintyivät Spike Milligan, Harry Secombe, Peter Sellers ja kahden ensimmäisen tuotantokauden aikana Michael Bentine. Useimmat käsikirjoitukset olivat Milliganin kirjoittamia.


title: The Goon Show

text: "The Goon Show'n" vaikutteet ovat nähtävissä esimerkiksi "Monty Pythonin Lentävässä Sirkuksessa". Pythonien ohella myös muun muassa John Lennon kuului sarjan ihailijoihin. Ohjelman perinteitä vaalivan The Goon Show Preservation Societyn suojelija on Walesin prinssi Charles.


title: Halimeda

text: Halimeda on viherleviin kuuluva makrolevien suku. Sen jäseniä elää lämpimissä merissä varsinkin koralliriutoilla ja laguuneissa. Nykyisin eläviä lajeja tunnetaan kolmisenkymmentä, lisäksi joitakin lajeja tunnetaan vain fossiileista.


title: Halimeda

text: "Halimeda"-levät muodostuvat litteistä jäykistä kalkkia sisältävistä levyistä, jotka liittyvät toisiinsa joustavilla kapeilla liitoksilla muodostaen haarautuvia ketjuja. Useimmiten niitä tavataan hiekkapohjalla, mihin ne takertuvat laajan juuriston avulla, mutta niitä on löydetty myös kalliojyrkänteiltä jopa 150 metrin syvyydestä.


title: Halimeda

text: Koristeellisia "Halimeda"-leviä kasvatetaan myös merivesiakvaarioissa. Kalat eivät yleensä syö niitä.


title: Halimeda

text: "Halimeda"-levien rakenne on erikoinen: koko yksilö on samaa solua. Niiden runkoon kertyy suuria määriä kalsiumkarbonaattia, joten ne osallistuvat yhdessä kivikorallien kanssa koralliriuttojen kasvamiseen. Levät kasvavat hyvissä oloissa koralliin verrattuina nopeasti; niiden on havaittu kaksinkertaistavan biomassansa 15 päivässä. Muihin leviin verrattuna niiden kasvu on hidasta.


title: Debi Mae West

text: Debi Mae West on yhdysvaltalainen Spike Video Game Award -palkittu ääninäyttelijä, joka tunnetaan kenties parhaiten ääniroolistaan Meryl Silverburghina "Metal Gear" -videopelisarjassa. Hänellä oli myös rooli "101 dalmatialaista" -piirrossarjassa ja hän on vieraillut animaatioissa, kuten Teräsmies, Drawn Together ja Harvey Birdman, Attorney at Law. Enimmäkseen West on tehnyt äänirooleja videopeleihin.